
Rad nastoji uklopiti ideološke poglede Milana Šufilaya u širi europski kon- 
tekst antimodernističkih i antiprosvjetiteljskih tendencija. S time je povezan i 
Šufflayev pogled na hrvatsku naciju i hrvatski nacionalni identitet. U radu se 
razmatraju i Šufflayeva geopolitička promišljanja. Šufflay je kritičar moder- 
noga svijeta i njegovih manifestacija, zastupnik je organskoga nacionalizma, 
a hrvatski nacionalni identitet konstruira nasuprot jugoslavenskom, ističući 
važnost povijesnoga pamćenja, kulture, geografije i rase pri oblikovanju naci- 
je, a marginalizirajući značenje jezika. Isticat će katoličku vjersku pripadnost 
Hrvata i pripadnost zapadnoj civilizaciji kao temeljne značajke hrvatskoga 
nacionalnog identiteta. 


Ključne riječi: Milan Šufflay; antimodernizam; organski nacionalizam; hrvat- 
ski nacionalizam; geopolitika 


Uvod 


Milan Šufflay (1879. — 1931.) zbog svojega raznovrsnog, ali minucioznog 
znanstvenog rada jedan je od najpoznatijih hrvatskih intelektualaca prve po- 
lovine XX. stoljeća. Prema Ivi Bancu, Šufflay je zbog znatnoga intelektualnog 
doprinosa svojega stvaralaštva ,najistaknutiji" od nepoznatih ,velikih javnih 
osoba? u Hrvatskoj XX. stoljeća. Ipak, dosadašnji proučavatelji lika i djela Mi- 
lana Šufflaya malo su pozornosti posvećivali njegovoj publicističkoj djelatnosti 
i predodžbama koje je preko nje nastojao prenijeti širem krugu čitatelja raznih 
novina i časopisa 1920-ih (Hrvatsko pravo, Novosti, Jutarnji list, Hrvatska mi- 
sao, Starohrvatska prosvjeta, Obzor, Pantheon, Književnik i Hrvatska revija). 





. BANAC, ,Zarathustra in Red Croatia“, 181. 


899 


TOMISLAV KARDUM, Ideološki pogledi Milana Šufflaya ČSP, br. 3, 899-932 (2020) 


Šufflay djeluje u vrijeme kad je u intelektualnim krugovima bila izrazito ra- 
širena sumnja u tekovine prosvjetiteljstva te se izgubila ,vjera u napredak? 
karakteristična za veći dio XIX. stoljeća. Pesimizam je zamijenio optimizam 
prethodnoga stoljeća. Šuflayevo se djelovanje i ideološki pogledi ne mogu ra- 
zumjeti ako se promatraju u vakuumu. Oni se moraju promatrati uzimajući 
u obzir ,duh vremena" i intelektualne tendencije koje su se tada proširile i u 
Hrvatskoj. U ovom su radu Šufflayevi tekstovi u tisku i publicistička djelatnost 
podijeljeni u tri kategorije: kritika modernosti, Šuflayev pogled na naciju te 
njegova geopolitička razmišljanja. Podjela na te tri cjeline prirodno se nameće 
iz Šufflayevih radova, a sve ih objedinjuje njegova antiprosvjetiteljska pozicija 
povezana s intelektualnim strujanjima i ,duhom vremena". 

U tom kontekstu razni autori koji su se dosad bavili njegovim likom i dje- 
lom nisu odgovarajuće i sveobuhvatno, nego paušalno u pojedinim radovima, 
obradili Šufflayevo stvaralaštvo i ideologiju. Šufflayevo stvaralaštvo rijetki su 
uklopili u širi europski kontekst rasta antimodernističkih, antiprosvjetiteljskih 
nastojanja. Ivo Banac reći će u članku usredotočenom na Šufflayeva razmišlja- 
nja o hrvatskoj naciji da Šufflaya, kao pristašu ,starije nacionalističke ideolo- 
gije", treba razlikovati od nove hrvatske međuratne desnice. Upravo suprotno, 
Šufflay je pripadnik novoga naraštaja hrvatskih nacionalista i zastupnik or- 
ganskoga koncepta nacije te stoji u opreci spram ,,starih" nacionalista. Maša 
Grdešić i Zoran Kravar jedini su nagovijestili, u neznanstvenim časopisima, 
na koji način treba proučavati Šufflayeve ideološke poglede, odnosno da ga 
treba proučavati kao predstavnika antimodernističkoga duha vremena. Kravar 
je sugerirao da je Šufflayeva ideologija slična ideologijama europske desnice 
u međuratnom razdoblju te u tom kontekstu navodi Juliusa Evolu, Georgesa 
Sorela, konzervativne revolucionare Arthura Moellera van den Brucka, Edgara 
Junga i Oswalda Spenglera.“ Ipak, Kravarov je članak opsegom dvije stranice te 
je samo putokaz, a tema nije elaborirana, i jedino je Grdešić malo dublje zašla 
u temu, iz antimodernističkoga kuta gledanja, ali nije analizirala Šufflayev 





2 > Josip Horvat daje pregled Šufflayeva djelovanja i njegovu romansiranu biografiju. Josip Ma- 
tota u prvom dijelu knjige analizirao je Šuflayevo shvaćanje uloge povijesti u narodnoj svijesti, a 
u drugom dijelu obrađuje sukob Ferde Šišića i Šufflaya. Biografska knjiga Darka Sagraka o Milanu 
Šufflayu publicističke je naravi te ideologizirana. Hrvoje Matković analizirao je u članku Šufflayev 
pokušaj stvaranja Hrvatske radikalne stranke, ali nije posebno obrađivao pitanje Šufflayevih ide- 
oloških pogleda. Dubravko Jelčić u predgovoru Izabranih političkih spisa Milana Šufflaya donosi 
neke korisne tvrdnje o Šufflayevim ideološkim pogledima, koje nije eksplicirao, ali su objašnjene u 
ovom radu. Naime, Jelčić upozorava na srodnost Šufilayeva ,četvrtoga doba? i Berdjajevljeva No- 
voga srednjovjekovlja te pokazuje da su neka Šuflayeva gledišta bliska Huntingtonovoj tezi o su- 
kobu civilizacija. HORVAT, Hrvatski panoptikum, 171-228; MATOTA, Šufflayevo shvaćanje uloge 
povijesti; SAGRAK, Dr. Milan pl. Šufflay; MATKOVIĆ, »šufflayeva akcija za osnivanje Hrvatske 
narodne radikalne stranke", 167-173; JELČIĆ, »Predgovor*", 19-25. 

3 BANAC, ,,Zarathustra in Red Croatia", 193. 

Ž KRAVAR, ,Revizionizam tvrdo ukoričen?, 15; GRDEŠIĆ, ,Oni nas vode na Balkan?, 18-27. 

odnos prema hrvatskome nacionalizmu i način na koji Šufflay konstruira hr- 
vatski nacionalni identitet, kao ni njegova geopolitička razmišljanja. 


Milan Šufflay i kritika ,modernoga? svijeta 


U posljednjem desetljeću XIX. stoljeća počinje odbacivanje liberalizma, 
materijalizma, univerzalizma, vjere u napredak i razum, pozitivizma i sl. Ra- 
zum, koji je bio na pijedestalu, sve više zamjenjuju subjektivizam, vitalizam 
i antiuniverzalizam, a nasuprot individualizmu glorificiraju se kolektivizam 
i organski poredak. Povjesničar Stanley G. Payne taj proces naziva ,kultu- 
ralnom transformacijom fin de sičclea?.* Jedan od predvodnika nove struje, 
Friedrich Nietzsche, pozvao je na ,prevrednovanje svih vrijednosti". ,,Stare? 
ideje prosvjetiteljstva i modernosti nisu odbačene, ali usporedno s njima teče 
spomenuti proces. Zato Zeev Sternhell govori o dvije modernosti, koje su jed- 
na drugoj suprotstavljene. Prva je modernost prosvjetiteljska, a druga antipro- 
svjetiteljska. Sternhell prati antiprosvjetiteljsku tradiciju od Giambattiste Vica 
preko Johanna Gottfrieda Herdera pa do antiprosvjetiteljskih intelektualaca 
kraja XIX. stoljeća i međuraća." Potonji, u koje spadaju Charles Maurras, Geor- 
ge Sorel, Maurice Barres, Henri Bergson, Oswald Spengler, Friedrich Nietzsche 
i drugi, važni su za razumijevanje ideoloških pogleda Milana Šuflaya. Oni će 
kritizirati vjeru u napredak, pozitivizam, modernu civilizaciju, materijalizam 
i gubitak/marginaliziranje spiritualnih vrijednosti te će većinom prihvatiti 
socijaldarvinizam.* U međuratnom se razdoblju, riječima Tomislava Sunića, 
događa ,konzervativna intelektualna revolucija“ koju se naziva i ,organskom 
revolucijom“. Intelektualci koji su sudjelovali u konzervativnoj revoluciji bili su 
protuliberalni jer napadaju liberalni koncept pojedinca i ,mehanički“ koncept 
društva, zagovarajući iskonsko, organsko društvo u kojem je kolektivitet iznad 
pojedinca. Također su bili izrazito protusocijalistički usmjereni. 


Šufflay se ne poziva na sve spomenute autore, ali su neke od njegovih ideja 
bliske tim autorima i antiprosvjetiteljskoj tradiciji. On će u svojim tekstovima 
iz antimoderne, antiprosvjetiteljske pozicije kritizirati moderni svijet, poziti- 
vizam, industrijalizaciju, individualizam i gradsku civilizaciju te zagovarati 





5 PAYNE, A History of Fascism, 23-34. 

BI Isto, 25. 

7 STERNHELIL, The Anti-Enlightenment Tradition. Kravar pak govori o antimodernizmu - 
»osobito protumodernom raspoloženju tipičnom za kasnograđansku epohu“, koje odvaja od 
romantičkoga i postmodernoga kriticizma. Ta je podjela vrlo slična gore spomenutoj, samo što 
koristi dihotomiju moderno — antimoderno umjesto prosvjetiteljstvo — antiprosvjetiteljstvo. 
KRAVAR, Antimodernizam, 17. 

5 STERNHELL, The Anti-Enlightenment Tradition, 315-372. 

Ž SUNIĆ, Europska nova desnica, 85-86. 

povratak srednjovjekovlju i iskonu“, kao i vitalizam. U prvom je redu to vid- 
ljivo u njegovim objavljenim recenzijama radova stranih intelektualaca koji 
su pisali o ovim temama te u drugim Šufflayevim člancima objavljivanim u 
raznim novinama i časopisima. , Znanost učinila je ljude bez dvojbe jačima. 
Zašto ih nije učinila sretnijima?! Devetnaesto stoljeće, taj raj znanstvenih lu- 
đaka, tvrdilo je da će to uslijediti. I ovo XIX. stoljeće svršilo se 1. kolovozom 
1914", napisat će Šufflay kritizirajući vjeru u progres i scijentizam.““ Znanost 
je, smatra on, povećala ,ljudsku kontrolu nad prirodom“, ali nije povećala bla- 
gostanje čovječanstva. To bi nastupilo da su ljudi ,racijonalna bića. Nu uistinu 
oni su puni strasti i pranagona?.! Šufflay u (pre)brzom znanstvenom napret- 
ku vidi veliku opasnost jer iracionalna ljudska bića nisu etički osvijestila što 
znanstveni napredak znači i što sve može proizvesti. Znanstveni napredak bez 
usporednoga etičkog napretka uzrokovao je i omogućio veliku sofisticiranu 
klaonicu Prvoga svjetskog rata. Šufflay zaključuje da je potrebna ,ravnoteža 
između znanstvene spreme ljudi i njihove umne i moralne spreme. Ali teh- 
nički progres neprispodobivo je brži od etičkog progresa. I zato nema nade?! 
Šufflay je smatrao da su čovjeka porobili strojevi — ,demonskim svojim pro- 
gresom od bijelca učiniše svog roba*.? 


Oswald Spengler u svojoj utjecajnoj knjizi Propast Zapada (Der Untergang 
des Abendlandes) iznosi vlastitu viziju cikličke povijesti. Spengler uspostavlja 
analogiju između kulture i organizma. Prema njegovu mišljenju, svaka kultu- 
ra, a tijekom povijesti ih je identificirao osam, ima periode razvoja, vrhunca i 
neizbježnoga propadanja ili, kako ih Spengler označuje: proljeće, ljeto, jesen i 
zimu. Svaka od osam kultura njeguje distinktivni ,,duh? s posebnim karakte- 
ristikama koje se očituju u kulturi. Dakle, ne postoji ,čovječanstvo“, koje je za 
Spenglera ,zoološki koncept ili prazna fraza“, i univerzalna povijest. ,Duh? 
zapadne civilizacije je ,,faustovski“. Faustovska je civilizacija, zaključuje Spen- 
gler, ušla u ,zimu*, odnosno nazadovanje (kultura se pretvorila u civilizaciju), 
nakon čega će uslijediti i propast. Europa je ušla u zimu nakon industrijske 
revolucije, kada se ruše stari, tradicionalni oblici života, a umjesto nje dolazi li- 





0 = ŠUFELAY, ,Tehnika i etika: Bertrand Russell", Hrvatsko pravo (Zagreb), 6. 9. 1924., u: 
JELČIĆ, Milan Šufflay. Izabrani politički spisi (dalje: IPS), 162. Šufflay vjerojatno uzima 1. kolo- 
voza 1914. kao važnu prekretnicu jer toga dana Njemačka objavljuje rat carskoj Rusiji, čime Prvi 
svjetski rat dobiva mnogo šire razmjere. 

Mo oJsto. 

12 sto. Šufflay ne koristi taj termin, ali opisuje pojavu koju je sociolog William F. Ogburn na- 
zvao cultural lag. Prema tom konceptu, kultura se mora prilagoditi tehnološkom razvoju budući 
da su prvotno u diskrepanciji. OGBURN, ,,Cultural Lag as Theory", 167-174. 

35 ŠUFELAY, ,Val ratne krivnje", Hrvatska revija (Zagreb), 1929., u: IPS, 249. I drugi antimo- 
dernisti tako gledaju na napredak koji donosi otuđenje, primjerice Ludwig Klages, Alfred Schuler, 
Julius Evola knjigom Pobuna protiv modernog svijeta. GRDEŠIĆ, ,Oni nas vode na Balkan*, 23. 

beralno-demokratska ideologija.“ Spenglerova je knjiga bila izrazito utjecajna, 
a Šufflay će ju prikazati 1929. godine. On se slaže s temeljnom Spenglerovom 
postavkom te ga naziva ,žrecom zapada“. Smatra da Spengler ima pravo što se 
tiče dekadencije zapadne civilizacije. Nijedna europska država, osim Velike 
Britanije, prema Šufflayu, nije ,država prvog reda“, a politika europskih država 
prema Sovjetskom Savezu gurnula ga je Aziji. Šufflay predviđa da će uskoro 
azijska hegemonija zamijeniti američku. Zato se cijeli Zapad treba okupiti oko 
anglo-američkoga bloka, koji je ,jezgra spasa.“ Moguće je da Šufflay hrvatsku 
javnost upoznaje sa Spenglerovim idejama, ili samo želi utjecati na članove 
Hrvatske stranke prava (HSP) s obzirom na to je tekst objavljen u stranačkom 
glasilu. Svakako je simptomatično referiranje na Spenglera u stranačkom gla- 
silu, što bi mogao biti važan element u proučavanju ideoloških gibanja unutar 
HSP-a 1920-ih.'7 


Šufflay ne ostaje samo na kritici industrijaliziranoga Zapada. Kako ističe 
Kravar, antimodernisti se zalažu za svijet koji je suprotstavljen moderni. To su 
većinom navodni, idilični ,protusvjetovi“ koji su postojali prije moderne.“ Ri- 
ječ je, kaže Kravar, o svojevrsnom mitu o zlatnom dobu koje je nekoć navodno 
postojalo, a koje je, prema antiprosvjetiteljskoj tradiciji, izgubljeno kad je mo- 
derni svijet atomizirao čovjeka i razrušio srednjovjekovni organski poredak. 
Tada je nastao materijalistički antiduhovni pojedinac." Šufflay rješenje vidi 
u novom, ,četvrtom dobu“ - ,novom srednjovjekovlju“. Sintagma je to koju 
koristi poznati filozof Nikolaj A. Berdjajev u istoimenoj knjizi Novo srednjo- 
vjekovlje iz 1924. godine. Berdjajev iznosi ideje koje imaju zapanjujuću sličnost 
sa Šufflayevima. On smatra da se događa dehumanizacija čovjeka, koji postaje 
»slika i prilika stroja“. Slično kao i Šufflay, smatra da je čovjekom zavladao 
stroj. Čovjek je postao ,oruđe proizvodnje“, drži Berdjajev.2 Berdjajev, kao i 
Šufflay, nije eo ipso protiv nove tehnologije, nego smatra da ljudska svijest nije 





4 SUNIĆ, Europska nova desnica, 98-103. 

5 ŠUFELAY, ,Žreci istoka i zapada“, Hrvatsko pravo, 29. 6. 1929., u: IPS, 160. 

15 [sto, 161. 

7 OBHSP-u u Kraljevini Srba, Hrvata i Slovenaca vidi: JAREB, Ustaško-domobranski pokret, 
33-67. Važno je istaknuti da Milan Šufflay u Austro-Ugarskoj nije bio pravaš, nego je bio pove- 
zan s unionistima. Bio je prijatelj bana Pavla Raucha, a namještenje u Budimpešti osigurao mu je 
poznati mađarski povjesničar Ljudevit Thall6ćczy. Kao povjesničar se za vrijeme Austro-Ugarske 
sukobio s hrvatskim ,nacionalnim" povjesničarima jer je u polemici s Nikolom Tomašićem ustvr- 
dio da je Pacta conventa falsifikat. HORVAT, Hrvatski panoptikum, 178-189. 

18 KRAVAR, Antimodernizam, 56. 

“ = STERNHELL, The Anti-Enlightenment Tradition, 8. 

% SELAK, ,Bioetički osvrt na filozofiju Nikolaja A. Berdjajeva“, 607-608. Berdjajev u Novom 
srednjovjekovlju iznosi i druge ideje slične Šufflayevima, pa tako oštro kritizira ,individualističku 
civilizaciju XIX. vijeka s njenom demokracijom, s njenim materijalizmom, s njenom tehnikom, s 
javnim mnijenjem, štampom, burzom i parlamentom". Ta je ,bezbožna i licemjerna civilizacija“, 
pisao je Berdjajev, ,porodila svjetski rat". BERDJAJEV, Novo srednjovjekovje, 17, 103. 

dovoljno razvijena da bi njome upravljala. U ,novom srednjovjekovlju? čovjek 
će postati duhovan i shvatiti tehniku kao duhovno pitanje. Berdjajevljevo je 
novo doba obilježeno etičnošću i religioznošću ljudi.“ 

Šufflay korijen modernih problema vidi u uništavanju sela i brzoj indu- 
strijalizaciji. Koristeći znanstveni diskurs i pozivajući se na prirodoslovne 
znanstvenike, on opravdava svoju teoriju. Reći će da se život na zemlji može 
podijeliti na ono što njemački filozof i kemičar Wilhelm Ostwald naziva ana- 
biontima i katabiontima. Izvorni, važniji sloj je tzv. anabiont ili, Šuflayevim 
riječima, bilina. Životinje (katabionti) ,parazitiraju? na bilini. Stoga je ,tako 
dugo, dok ljudski mozak ne otkrije tajnu biline, klorofilnu funkciju njenog 
zelenog lista, jedina istinski vitalna industrija kult biline, obrađivanje polja*.“ 
Industrijalizacija i urbanizacija uništavaju selo, a upravo je selo ,posrednik 
između biline i varoškog pučanstva“. Tako se stvaraju ,robovi mašina koji 
otkinuti od spoja s majčicom zemljom [kurziv dodao T. K.), predstavljaju čar- 
dak ni na Nebu ni na Zemlji", a potvrđuje se ,da je jedino prava i zdrava 
industrija baš obrađivanje polja*.?* Ipak, Šufflay je svjestan da se kotač povije- 
sti ne može zaustaviti, zbog čega je potrebno poduzeti mjere za zaštitu sela i 
seljaka. Seljački su narodi u prednosti jer mogu ,regulirati bujanje industrije 
i urbanizacije“, što je njihova ,životna snaga". Šufflay, kao i Spengler, prezire 
gradsku civilizaciju i kozmopolitizam, a korištena fraza o ,organskom spoju s 
majčicom zemljom" govori o upućenosti u diskurs Spengleru sličnih intelektu- 
alaca koji su glorificirali selo i srednjovjekovnu organsku povezanost čovjeka 
sa zemljom. Za Šufflaya su veliki gradovi ,prazne posude izdahle duše, u koje 
se lagano gnijezdi čovječanstvo bez historije", odnosno stanovništvo bez ,ko- 
rijena? i povezanosti sa zemljom, svojom kulturom, poviješću i civilizacijom.“ 
Na Šufflayevu sumnju prema obilježjima (urbanizacija, industrijalizacija itd.) 
svijeta koji je u XIX. stoljeću stvorilo građanstvo, odnosno na njegov konzer- 
vativizam i antimodernizam, možda je utjecalo i socijalno podrijetlo. Naime, 
rođen je u obitelji sitnoga plemstva. Njegov predak Matija Šufflay dobio je 
1675. od cara Leopolda I. plemićki status, a obitelj je bila poznata kao Šufflay 
od Otruševca.“? 


"SELAK, ,Brioetički osvrt na filozofiju Nikolaja A. Berdjajeva*, 609-613. Slično je promišljao 
povjesničar Johan Huizinga. I on je rješenje modernih problema vidio u povratku duhovnosti i 
većoj ulozi kršćanstva, koje bi bilo most između kolektivizma i individualizma. HUIZINGA, U 
sjeni sutrašnjice. 

2 ŠUFFLAY, ,Bezvremeno selo: Urbanizacija i civilizacija", Hrvatsko pravo, 6. 7. 1929., u: IPS, 
262. 

3 Isto. 

%  ŠUFFLAY, ,,Suton zapadne civilizacije, Spengler i Russell, Bergson i Semon“, Pantheon (Za- 
greb) I (1929), br. 3, u: 1PS, 290. 

25 HORVAT, Hrvatski panoptikum, 174. Konzervativizam, kao ideologija plemstva, oblikuje se 
u relaciji spram Francuske revolucije i liberalizma (ideologija građanstva). No to ne znači, kako 

Antimodernistička dihotomija organsko - mehaničko i samoniklo - na- 
činjeno predstavljena je u Šufflayevu rezoniranju, kao i u Spenglerovu.** Grad 
je tako obilježje umjetne, mehaničke, neorganske civilizacije, nasuprot organ- 
skom selu, koje se uništava. Zato je rješenje nedaća u povratku svijetu koji je 
predstavljao organsko. Rješenje je ,novo srednjovjekovlje", odnosno povratak 
srednjovjekovnim vrijednostima (čast, viteštvo, duhovnost itd.) i organskom 
poretku. Šufflay smatra da Prvi svjetski rat obilježava početak ,goleme muta- 
cije**", odnosno početak sloma materijalističkoga svjetonazora. Njegov opis 
»novoga doba* u članku iz 1929. sličan je Berdjajevljevu: 


»Stojimo na pragu novog, s historijskog gledišta četvrtog doba, pred novim i 
golemim izdanjem prošlog “srednjeg vijeka', u koje će i opet jedamput etičkim 
vrednotama biti posvećena veća pažnja, u kojem će ljudima i opet svijetliti 
svjetlo drugog svijeta, kako je ono počelo svijetliti na koncu starog Rimskog 
Carstva. Za ovo svjetlo bornirani moderni materijalizam nije imao ćutila, pak 
je čitavoj velikoj periodi evropske povijesti, kojom je pokretala religija i Crkva, 
dao ime “vijek tame"!* U religiji je sadržana svemirska tajna, refleks čitavog 
jednog kosmosa, koji nije materijalan i ćutilima pristupačan, teleološki faktor, 
usađen u besmrtnu klicu Života [kurziv dodao T. K.), a ne u jednodnevni mo- 
zak životnih postaja. U religiji leži najveće znanje uzdužnog i poprečnog reza 
ljudskog roda i bitni uvjet za pravu sreću svakog pojedinca??? 


Novo doba, koje će nastupiti nakon spenglerovske propasti Zapada, ,poput 
divne mahovine pokrit će bogobojazni seljački sloj, tražitelj Boga, graditelj 
doma i općine, promicatelj ritmičkog, sunčanog rada i nositelj punog sklada 
između tehnike i etike, mozga i jajeta". U takvu Šufflayevu pisanju prisutni 
su svi motivi antimodernizma, kako navodi Grdešić, ,polje, dom, Bog, općina, 





pokazuje Samuel P. Huntington, da je konzervativizam isključivo ideologija aristokracije i da se 
definira samo u odnosu na Francusku revoluciju. HUNTINGTON, ,,Conservatism as an Ideo- 
logy", 454, 461-470. 

2 KRAVAR, Antimodernizam, 154. 

2 Ujednom će drugom članku iskoristiti istu frazu i pritom objasniti da misli na koncept jed- 
noga od prvih genetičara, Huga de Vriesa, koji je smatrao da nove vrste nastaju naglom promje- 
nom/mutacijom, a ne prirodnim odabirom. ,Hugo de Vries*; SMOCOVITIS, ,,Evolution", 757; 
ŠUFFLAY, ,,Suton zapadne civilizacije, Spengler i Russell, Bergson i Semon", Pantheon 11 (1929), br. 
3, u: IPS, 288. 

2 Na drugom će mjestu reći da su naziv ,vijek tame" nadjenuli ,materijalistički mudraci zato 
što tada nije bilo ,petroleja, ni dinamita, ni električnog svjetla, jer je tom periodom pokretala reli- 
gija". ŠUFFLAY, ,Chevalier Bayard i Einstein", Književnik (Zagreb) III (1930), br. 12, u: IPS, 296. 
2 ŠUFFLAY, ,Katolička crkva i Hrvati", Hrvatsko pravo, 10. 8. 1929., u: IPS, 275. Šufflay se ne 
poziva na Berdjajeva, ali je svakako moguće da pet godina nakon objave Novoga srednjovjekovlja 
samo reproducira njegove teze. 

%  ŠUFFLAY, ,Suton zapadne civilizacije, Spengler i Russell, Bergson i Semon*, Pantheon I 
(1929), br. 3, u: IPS, 290. 

zajednica, sklad?." Nostalgija za srednjim vijekom očituje se i u Šufflayevu glo- 
rificiranju srednjovjekovnoga viteškog etosa. Srednjovjekovnoga viteza Bayar- 
da navest će kao primjer vrlina ,vijeka tame", koje su podrazumijevale požr- 
tvovnost, čast i stegu. Bayard je, piše Šufflay, bio čovjek ,bez straha i ljage", 
heroj i ,nositelj svih vrlina koje u svako doba označuju pravog gentlemana*.** 
Bayardu suprotstavlja nadolazeću renesansu, koja je slična modernoj dekaden- 
ciji i materijalizmu. Bayard se pojavio ,kada su, u praskozorju renaissancea, 
lakajske duše i samoživi oportuniste stali već obilno da se rugaju vjeri, požr- 
tvovnosti, hrabrosti i svijesti dužnosti viteštva“. Srednji je vijek, kaže Šufflay, 
stvorio cehove, viteške redove, religioznost, žrtvovanje za ideale, poštovanje 
ženskoga spola, viteško poimanje časti, dužnosti, lojalnosti i hrabrosti. Nave- 
deno je dovoljno, iako je srednji vijek stvorio i mnogo više od toga, da vijek 
tame bude ,svijetao višak prema današnjoj moralnoj tami“. Međutim, ,,mate- 
rijalistički mudraci“ to ne mogu spoznati jer se to ne može ,mjeriti aparatima 
i ne djeluje na fotografsku ploču.“ 


Šufflay je u dva navoda riječ život napisao velikim slovom, usput tvrdeći 
da se u vjeri nalazi ,silna kinetička snaga prošlosti".** U drugom će se član- 
ku pozvati na koncept filozofa vitalizma Henrija Bergsona elan vital (životni 
elan) te je upravo riječ ,,Život" referenca na Bergsona. Antiracionalistički vi- 
talizam jedno je od obilježja antiprosvjetiteljske tradicije i antimodernizma. 
Antiprosvjetiteljski mislilac Gustave Le Bon tvrdio je da su se ,ne razumom, 
već najčešće protiv razuma stvorili osjećaji kao čast, samoprijegor, vjera, ljubav 
prema slavi i domovini, koji su dosad bili veliki pokretači svih civilizacija.“ 
Čini se da Šufflay glorificira katoličku vjeru i stari poredak ne toliko zato što 
su oni istiniti, nego stoga što doprinose ,Životu", odnosno zato što je vje- 
ra ,kinetična snaga“. Henri Bergson govorio je u djelu Stvaralačka evolucija 
(LEvolution crćatrice) iz 1907. o životnom elanu, tj. životnom instinktu, kao 
izvoru kreativnosti.?“ ,Dok se inteligencija ophodi spram svih stvari mehanič- 
ki, instinkt postupa, ako možemo tako reći, organski“, napisat će Bergson izra- 
žavajući antimodernističku dihotomiju organsko — mehaničko. Naravno da je 
u toj dihotomiji organsko superiorno i ono što ima ,snagu? jer ,inteligenciju 
karakterizira prirodno nerazumijevanje života“.** On daje prednost intuiciji/ 





3 GRDEŠIĆ, ,Oni nas vode na Balkan, 24. 

2 ŠUFFLAY, ,Chevalier Bayard i Einstein", Književnik III (1930), br. 12, u: IPS, 297. 
3 = [sto. 

34 ]sto, 296-297. 

85 ŠUFFLAY, ,Katolička crkva i Hrvati", Hrvatsko pravo, 10. 8. 1929., u: IPS, 276. 

**  LEBON, Psihologija gomila, 112. 

7 PAYNE, A History of Fascism, 25. 

**  BERGSON, Stvaralačka evolucija, 67. 

instinktu pred analitičkim,* racionalnim mišljenjem te suprotstavlja nepred- 
vidljivu spontanost znanstvenom determinizmu. Povijest se, prema Bergsonu, 
razvija potpuno nepredvidljivo i neočekivano, što je smatrao i Šufflay, koji je 
odbacivao zakonitosti povijesnoga razvoja. Šufflay će napisati da je nemoguće 
ustanoviti zakonitosti povijesnoga razvoja. Smatrao je da se ,historija ne po- 
navlja točno. Tok njezin organički je rast. Uvjetuju ga poglavito krv i zemlja, 
vis a tergo ili životni elan, pa klima i plastika tla?.“* 


I drugi antiprosvjetiteljski mislioci međuratne generacije i kasnoga XIX. 
stoljeća zagovaraju vitalizam te je za njih religija korisna zbog pragmatičnih 
razloga, a ne sama po sebi. Ona nema inherentnu vrijednost. Spengler je pak 
racionalizmu prosvjetiteljstva suprotstavljao ,religijsku kreativnost" poveza- 
nu s instinktima te s povezanošću pojedinca i zajednice. Religija i vjera bile 
su korisne i poželjne jer su dio iskonske tradicije. Mjerilo više nije Bog, nego 
vitalnost.“! Da je riječ o vitalističkom novom dobu dokazuje Šufflayeva ekspli- 
kacija ,četvrtoga doba“ u drugom članku, u kojem kaže da početak novoga 
doba obilježava ,okret prema ispitivanju nedovoljno poznatih, dakle okultnih 
sila".“* Novo doba pripremit će ,stvaralačka klica hipnotičkom snagom". U 
novom će dobu duhovnost imati veću vrijednost.“ Šufflay objašnjava da se 
»bijela znanost pomalo posvema odvraća od borniranog materijalizma i pri- 
klanja vitalističkom stanovištu tj. tezi da u Životu rade sile, koje nisu od ovog, 
materijalnog svijeta. Život izgleda meni poput iskre, u kojoj se sastaju dva 
kozmosa?“ Šufflay ne zagovara univerzalističko kršćanstvo jer je ono jedino 
»ispravno*. On čak iskazuje divljenje spram duhovne indijske filozofije. Moral 
vjerojatno za njega nije univerzalan, nego kulturno uvjetovan, što je tipičan 





32 Šufflay će pejorativno reći da je ,,bijela rasa? ,,rob intelekta“. ŠUFFLAY, ,,Britansko Carstvo*, 


Obzor (Zagreb), 9. 5. 1926., u: IPS, 40. 

2% ŠUFFLAY, ,Hrvatska krv i zemlja“, Starohrvatska prosvjeta (Zagreb/Knin) I (1927), u: IPS, 
71. Time Šufflay odbacuje i Spenglerovu revitalizaciju antičkoga kružnog/cikličkog poimanja po- 
vijesti, ali i kršćanstvom inspiriranu linearnu/teleološku povijest, što će poslije zastupati Kant, 
Herder, Schelling, Fichte, Hegel, Marx i mnogi drugi. GROSS, Suvremena historiografija, 21-34, 
38, 111; FUKUYAMA, Kraj povijesti, 115-144. 

“> STERNHELL, The Anti-Enlightenment Tradition, 356-358. Ipak, nisu svi antiprosvjetiteljski 
mislioci smatrali da je kršćanstvo izvor snage i zato pozitivna pojava. Primjerice, Vilfredo Pareto 
u eseju Uspon i pad elita iz 1901. izrazito negativno piše o kršćanstvu, predstavljajući kršćanstvo 
svojega doba samo kao socijalizmu suparničku (slabu) religiju na zalazu snaga koja slabi vladajuće 
svojim milosrđem. S druge strane cijeni nacionalizam kao ,jedini oblik otpora socijalizmu koji 
danas postoji u Francuskoj" iako kaže da, čitajući francuske nacionaliste, dvoji ,jesu li svi ti ljudi 
zdrave pameti". Usprkos, kako kaže, njihovim ,blesavim riječima, pitanje otpora socijalizmu je 
»vrlo ozbiljno pitanje od prave vrijednosti“. Dakle, nacionalizam je za njega instrumentalno kori- 
stan zbog snage. PARETO, Uspon i pad elita, 28-29. 

2 ŠUFFLAY, ,Suton zapadne civilizacije, Spengler i Russell, Bergson i Semon“, Pantheon I 
(1929), br. 3, u: IPS, 288. 

43 Isto, 289. 

44 Isto, 288-289. 

stav dijela antiprosvjetiteljskih intelektualaca. Spengler će također reći da po- 
stoji onoliko različitih moralnosti koliko ima kultura te za njega ne postoje 
univerzalna kultura i univerzalna istina.“ Štoviše, Šufflay Zapadu suprotstavlja 
Istok, koji ima brojne kvalitete na koje Šufflay gleda sa simpatijom. Zapad će 
te kvalitete oživiti u ,novom dobu". Zapad je za Šufflaya rob intelekta koji je 
izgradio industrijalizirani Zapad te je ,u službi mašina, gotovo napustio jedinu 
pravu industriju, obrađivanje polja?.““ Suprotstavljen Zapadu u tom je pitanju 
Istok, prije svega Indija i Kina. ,,U tim zemljama obrađivanje polja jedina je 
prava industrija; pravda i sreća vrijede im više od poznavanja prirodnih sila. 
Dakle, Istok posvećuje veću pozornost duhovnom nego materijalnom, za ra- 
zliku od Zapada. Ondje, ističe Šufflay, postoji ,sklad između ljudske kulture i 
ljudske nature" te ne postoji ,jaz između religije i znanosti“, ali to ne zanima 
ohologa bijelog čovjeka.“ Zapadnjak je individualac i pokreće ga egoizam, dok 
je »istočnjačka socijalna jedinica dom, životni princip mu je samozataja, požr- 
tvovnost za dobro općine“. Za razliku od zapadnjaka, koji ,teži za znanošću i 
vlašću“, istočnjak teži za ,mudrošću i unutarnjim mirom?“ Za Šufflaya je in- 
dividualizacija negativan trend, a istočnjački kolektivizam poželjno društveno 
obilježje koje bi Zapad trebao revitalizirati. 


Šufflay koristi esencijalističku binarnu dihotomiju koja svijet dijeli na dvo- 
je - na Istok i Zapad, koji su u perpetualnom sukobu. Šufflayevo je razmišljanje 
primjer orijentalizma. Za Edwarda W. Saida orijentalizam je ,način mišljenja 
zasnovan na ontološkoj i epistemološkoj distinkciji između “Orijenta? i (veći- 
nom) “Okcidenta*.* Said smatra da je Orijent ,Drugi? koji je ,pomogao da se 
Europa (ili Zapad) odredi kao njegova oprečna slika, zamisao, oprečna osob- 
nost i oprečno iskustvo“."' Za razliku od Saidova Okcidenta, koji je Orijent 
definirao iz superiorne pozicije smatrajući ga inferiornim, Šufflay ne pridaje 
Istoku samo negativne osobine. Istok i Zapad nalaze se u opreci, ali kao što je 
primjetno, on iskazuje izrazito poštovanje prema Indiji i Kini. ,Istok* koji će 
biti isključivo pejorativno opisan bit će Balkan, točnije Srbi, koji su za Šufflaya 
eksponent Istoka i nositelj negativnih osobina, o čemu će biti riječi poslije. Sa- 
idova matrica upotrebljiva je u Šuflayevu slučaju jer Orijent i Okcident uistinu 
jesu ontološki potpuno različiti, a čini se da su unutar sebe homogeni. Tako 
Šufflay nikad ne diferencira različite kulture, načine razmišljanja i mentalitete 
na Istoku niti ga precizno određuje, kao ni Zapad. 





#5 STERNHELL, Ihe Anti-Enlightenment Tradition, 353. 

“ — ŠUFFLAY, Britansko Carstvo*, Obzor, 9. 5. 1926., u: IPS, 40. 

4 ŠUFFLAY,,Val ratne krivnje", Hrvatska revija II (1929), br. 1, u: IPS, 247-248. 
5 ŠUFFLAY, Britansko Carstvo*, Obzor, 9. 5. 1926., u: IPS, 40. 


9% [sto,41. 
% SAID, Orijentalizam, 9. 
SI [sto,8. 

Spomenuta Šufflayeva fraza ,rob intelekta? njegov je napad na raciona- 
lizam, čest kod antiprosvjetiteljskih intelektualaca. Spenglerov koncept ,,de- 
generacije" iz kulture u civilizaciju, odnosno iz prevlasti duhovnoga u pre- 
vlast materijalnoga, koji počinje nakon industrijske revolucije, korespondira 
s prevlašću razuma, odnosno robovanjem intelektu. Kulturu od civilizacije 
razlikuju ,snaga pojedinaca suprotstavljena masi, kreativnost suprotstavljena 
dekadenciji, genijalnost suprotstavljena racionalnosti*.** U Propasti Zapada 
Spengler će napisati da je kultura ,živo i produhovljeno tijelo, a civilizacija je 
»mumija tog istog tijela". 


Milan Šufflay i hrvatska nacija 


Intelektualni temelj za uopće formiranje ideje nacije dolazi u prosvjeti- 
teljstvu, kada se stvara ideja narodnoga suvereniteta, odnosno suvereniteta 
nacije/naroda ispred suvereniteta kralja, čiji je suverenitet u tadašnjoj paradi- 
gmi dolazio izravno od Boga. Prosvjetiteljski filozofi Locke, Hobbes, Rousse- 
au, Montesquieu i drugi konceptom prirodnih i neotuđivih prava uzdrmali 
su taj koncept i stvorili naciju jednakih građana koji su nositelji suvereniteta, 
što će biti iskazano u Deklaraciji o pravima čovjeka i građanina i američkom 
Ustavu.** Tako su autori prve enciklopedije, prosvjetitelji Diderot i Alembert, 
definirali da pod naciju spadaju ljudi koji žive na određenom teritoriju i imaju 
istu vlast, a David Hume rekao je da je nacija skup pojedinaca.“ To je takozva- 
ni liberalni, građanski nacionalizam, u kojem etnički i lingvistički čimbenici 
nisu bitni za određivanje nacionalne pripadnosti. Međutim, u romantizmu se 
pojavilo drukčije gledište, koje će postati predominantno na njemačkom go- 
vornom području, ali i u istočnoj i jugoistočnoj Europi. Utjecajni romantičar- 
ski filozof Johann Gottfried Herder držao je da svaki narod ima svoj posebni 
»duh* (Volksgeist). Taj se duh najbolje izražava u jeziku zajednice, koji je is- 
ključivi kriterij za određivanje nacionalne pripadnosti.*“* Zato su romantičarski 
nacionalisti tragali za ,pravim govorom naroda“, koji su nastojali promicati u 
književni standard, što su primjerice činila braća Grimm ili Vuk Karadžić. 
Narodna stranka Josipa Jurja Strossmayera i Franje Račkog zastupat će etno- 
lingvistički nacionalizam, pri čemu se etnos temelji na zajedničkom jeziku, 
a Ante Starčević i Stranka prava zastupat će građanski nacionalizam. Franjo 
Rački u tekstu ,Jugoslovjenstvo“, programskom spisu Narodne stranke objav- 





5? SUNIĆ, Europska nova desnica, 103. 

3 ]sto,104. 

5“ CREVELD, The Rise and Decline of the State, 170-184. 

* > STERNHELL, The Anti-Enlightenment Tradition, 277-278. 

5“ KAMUSELLA, ,Language as an Instrument of Nationalism in Central Europe", 238. 
"" BROOKS TOMLJANOVICE, Biskup Josip Juraj Strossmayer, 42. 

ljenom 1861., ističe da je jezik ,duša naroda te da je jedinstveni standardni 
jezik uvjet stvaranja nacije.?* 


Identitet, pa tako i nacionalni, relacijski je te se formira u odnosu na ,Dru- 
goga*.* Kako ističu Bucholtz i Hall, identitet je ,društveno pozicioniranje sebe 
i drugoga“. Iz toga se potvrđuje da je identitet relacijski te se formira u odnosu 
na drugoga.“ Riječima sociologa Pierrea Bourdieua, ,društveni identitet leži 
u razlici". Za razliku od jezika, katolička vjerska pripadnost Hrvata nije mo- 
gla biti korištena kao distinktivni element spram Mađara i Nijemaca, koji su 
pretežito katolici, ili isključivo katoličkih Talijana." Iako je čelnik Narodne 
stranke Josip Juraj Strossmayer bio katolički biskup, a Franjo Rački svećenik, 
nikad nisu smatrali da je vjera dio nacionalnoga identiteta, a u Šufflayevu će 
vremenu upravo katolička vjera biti isticana kao distinktivno obilježje spram 
Srba u vjerskom i civilizacijskom smislu (pripadanje Zapadu). Rački kaže da 
su Jugoslaveni razdijeljeni na tri vjere (katoličanstvo, islam i pravoslavlje), 
ali da to nije prepreka za narodno jedinstvo jer postoje druge nacije koje su 
plurikonfesionalne te navodi katoličko-protestantske Nijemce, Mađare i Če- 
he.“ Suosnivač Stranke prava i poslije dugogodišnji vođa Ante Starčević bio je 
»učenik* prosvjetiteljstva i Francuske revolucije, pa shodno tome i pobornik 
građanskoga nacionalizma. Uklopivši prosvjetiteljsku tradiciju u hrvatsko dr- 
žavno pravo, tvrdio je da su u krajevima koji su povijesno bili dijelovi Hrvatske 
jedino Hrvati politički subjekt i jedina nacija jednakopravnih građana, kao što 
su u Francuskoj Francuzi, a ne postoji primjerice bretonska nacionalna ma- 
njina. Taj povijesno hrvatski teritorij za Starčevića je obuhvaćao područje od 
Soče do Marice, pa su Slovenci ,alpski Hrvati“, a Srbima se negira postojanje. 
Budući da je njegov nacionalizam bio građanski, vjerska identifikacija nije 
imala ulogu u pripadnosti hrvatskoj naciji.“ 


U prvoj polovini XX. stoljeća skupina hrvatskih intelektualaca formirat 
će drugačiju sliku hrvatske nacije. Za njih će, kako kaže Stipe Kljaić, ,bit hr- 
vatskoga nacionalizma biti ,protujugoslavenstvo, protusrpstvo i protukomu- 
nizam“".* U takvu razvijanju hrvatskoga nacionalnog identiteta nasuprot srp- 





5 RAČKI, »Jugoslovjenstvo“, 278. 

*  BUCHOLTZ, HALL, ,Identity and Interaction?, 585. 

9 ]sto, 586. 

9" BURKE, What is Cultural History?, 57. 

9 BROOKS TOMLJANOVICE, Biskup Josip Juraj Strossmayer, 44. 

8 RAČKI, »Jugoslovjenstvo“, 281. 

%€  GROSS, Izvorno pravaštvo, 15-37. U članku ,,Bi-li k Slavstvu ili ka Hrvatstvu?? iz 1867. Star- 
čević se obračunava s etnolingvističkim poimanjem nacije ilirskoga pokreta i Narodne stranke 
te zaključuje da se u Francuskoj zna da su i Gaskonjac i Bretonac Francuzi, a da u toj zemlji ,za 
kerstni list ili za pašuš njegovih prašukunbabah, za doznati jezik [...] rodna mesta, nitko nepita". 
STARČEVIĆ, ,,Bi-li k Slavstvu ili ka Hrvatstvu?", 40-41. 

65 KLJAIĆ, Nikada više Jugoslavija, 394. 

skom, što se događa zbog iskustva srpske hegemonije u Kraljevini Jugoslaviji, 
važnost hrvatskoga jezika za hrvatski identitet umanjuje se jer je srpski jezik 
sličan hrvatskom, a u prvi se plan stavljaju drugi elementi nacionalnoga iden- 
titeta. Najvažniji od tih intelektualaca, koje Višeslav Aralica naziva ,hrvatskim 
nacionalistima“ da bi ih razlikovao od intelektualaca povezanih sa seljačkim 
pokretom Stjepana Radića, jesu Milan Šufflay, Ivo Pilar i Filip Lukas.“ Za 
Šufflaya je hrvatska nacija organska i primordijalna. Ona postoji od ,iskona*. 
Riječima Zorana Kravara, Šufflay vjeruje ,u neprekinute nacionalnopovijesne 
longitudinale?.“ Šufflay će upotrijebiti i ,nove" rasne, civilizacijske i geograf- 
ske argumente koji su ključni za ,,dušu* hrvatske nacije, koji su, naravno, svi 
izravno suprotstavljeni jugoslavenskom nacionalnom identitetu, a minorizirat 
će važnost jezika za konstituiranje nacije.“ Posao nam olakšava činjenica da je 
Šufflay eksplicitno definirao što je to za njega nacija: 


»Glavni unutarnji faktori za stvaranje ovakove kolektivne ćelije višeg reda jesu 
srodna krv, plastika tla, zajedničko pamćenje kolektivnih boli i radosti kroz 
dugi niz generacija, dakle rasni, geografski, kulturni i historički momenti.* 
Zajednički jezik sam po sebi nipošto ne stvara naciju. Kroz dugi niz vjekova 
jezik čak razbija nekad jedinstvena plemena, kako to uči glotologija uopće, 
a indoevropska komparativna filologija napose. Golemo područje engleskog 
jezika smjesta bi se raspalo barem na tri zasebna jezika, kad bi nestalo literarne 
tradicije i kad bi se napustila etimologija u pisanju. Svaka nacija imade svoj 
vlastiti penši, svoje zasebne biološke odlike i mane, a prema tomu postoji i penši 
njihova saobraćajnog organa, jezika [kurziv dodao T. K.].? 


Šufflay je uveo kineski pojam penši, za koji kaže da je neprevodiv, ali s ob- 
zirom na upotrebu pojma može se zaključiti o čemu je riječ. Kaže da je šepure- 
nje paunov penši, a mravinjak ima komunistički penši. Taj bismo termin dakle 
mogli prevesti kao bit, duh ili narav.“ Iako je minorizirao ulogu jezika, kaže 
da svaki jezik ima svoj penši. Tako srpski i hrvatski jezik imaju različit penši, 
što je očiti postupak ikonizacije. Ikonizacija je, prema Irvine i Gal, postupak 
kojim se lingvističke značajke određene društvene skupine projiciraju i prika- 
zuju kao da čine inherentnu narav te skupine. Ta projekcija postaje ,ikonična 
reprezentacija? skupine.7' Kako objašnjava Šufflay: 





*“ ARALICA, Kmet, fiškal, hajduk, 331-443. 

*7 — KRAVAR, ,Revizionizam tvrdo ukoričen, 14. 

#%  BARTULIN, ,Ihe Anti-Yugoslavist Narrative“, 87. 

9 U drugom će članku to formulirati na sličan način te će reći da su elementi ,srodna krv, 
plastika tla, zajedničko pamćenje boli i radosti kroz dugi niz generacija, dakle rasni, geopolitički, 
kulturni i historijski momenti". ŠUFFLAY, ,,San i java“, Pantheon I (1929), br. 5, u: IPS, 291. 

% = ŠUFFLAY, ,Pen-Ši: Hrvatskog jezika", Obzor, 19. 7. 1928., u: IPS, 87. 

7 IRVINE, GAL, ,Language Ideology and Linguistic Differentiation“, 35-39. 


911 


TOMISLAV KARDUM, Ideološki pogledi Milana Šufflaya ČSP, br. 3, 899-932 (2020) 


»Svoje penšije imadu i hrvatski i srpski jezik. Jasno je vidljiv taj penši u narod- 
nim pjesmama, koje je vanredno teško prevoditi na drugi jezik. [...] Ono za 
čim narodna duša uporno žene, a što se ne dade realizirati na javi, to se očituje 
u mitu, u ciklu narodnih pjesama. U takovom ciklu sadržan je stoljetan san 
jedne nacije. A nacije sanjaju različito pak je i snena odora takovih pjesničkih 
tvorevina teško prevodljiva. Asocijacije obavljaju se ovdje u jakim skokovima 
kao u individualnim snovima. Imade tu izraza, atributa i metonimija, koji u 
tuđem jeziku zvuče skroz-naskroz nezgrapno.?7* 


Dakle, duh jezika izražava se u neprevodivosti nekih termina i različitim 
»snovima*, što uzrok ima u organskoj uklopljenosti pojedinca u ,nacionalno 
biće“. Zato određene termine mogu razumjeti samo pripadnici te organske 
zajednice. U istom će se članku referirati na netom objavljenu knjigu zoologa 
Miroslava Hirtza Rječnik narodnih zooloških naziva, za koju kaže da može 
poslužiti ,kao predmet studija poredbenoj psihologiji naroda? Za Šufflaya su 
različiti narodni nazivi za poskoka (Vipera ammodytes) u Vrapču kod Zagreba 
i srpskim predjelima Podrinja dokaz ,goleme razlike u mentalnim asocijaci- 
jama Srba i Hrvata". Narod u Vrapču za poskoka koristi naziv brezovača jer je 
poskok sivkast kao kora breze, a u srpskim se krajevima koristi naziv džerev- 
dan zato što je poskok išaran kao duga puška kremenjača, džerevdanka.* Šuf- 
flay time upozorava na militarističku i nasilnu narav Srba jer im je asocijacija 
na poskoka puška. Vratimo se na Šufflayevu definiciju nacije. Komponente 
nacije su rasni, geografski, kulturni i historički ,momenti". Šufflay svaki od tih 
»momenata* suprotstavlja ,Drugom*, odnosno Srbima. On vjeruje da se seoba 
Slavena na jugoistok Europe zbivala u dva navrata. ,Hrvati i Srbi podjedna- 
ko su, na Balkanu preslojili nešto starije i posve srodno slovensko pučanstvo. 
Ali nijesu primili jednaku natruhu inorasne krvi [kurziv dodao T. K.].? Koje 
je to stanovništvo ,inorasne“ krvi koje Hrvate već u ranom srednjem vijeku 
razdvaja, u rasnom pogledu, od Srba? Na Hrvate je, drži Šufflay, u većoj mjeri 
utjecao avarski element, a njihov se utjecaj očituje u tituli ban, koja dolazi od 
avarskoga izraza bajan. Srbi su na jugu primili više ,ilirsko-arbanaske krvi. 
Romanski su pak utjecaj Hrvati dobili preko dalmatinskih gradova, a Srbi 
preko Duklje, ali je taj udio, smatra Šufflay, neznatan. Šufflay ne opisuje Sla- 
vene negativno za razliku od nekih drugih nacionalista iz toga perioda, koji su 
zagovarali iransku teoriju o podrijetlu Hrvata (npr. Stjepan Sakač). On Slavene 
opisuje kao mirotvorno, pobožno, sjedilačko pučanstvo koje tlače nomadski 
narodi. Štoviše, današnji su Hrvati naslijedili pozitivne karakteristike Slavena: 





7 ŠUFFLAY, ,Pen-Ši: Hrvatskog jezika", Obzor, 19. 7. 1928., u: IPS, 87-88. 

73. [sto, 90. 

4 [sto,91. 

55 ŠUFFLAY, ,Hrvatska krvi zemlja“, Starohrvatska prosvjeta I (1927), u: IPS, 74. 

»Slavenska sesilnost pretvara se u vjernost prema domovinskoj grudi, slaven- 
ska mukotrpnost u čuvstvo lojalnosti. Na pograničnom teritoriju niču “grani- 
čari? i to ime zadugo postaje sinonim za Hrvate. [...] Biološka pozadina ove 
svijesti pijetet je prema mrtvim i dužnost prema još nerođenim generacijama. 
Uz suradnju komponente “bogonosca? ta se svijest u današnjim danima krista- 
lizira u martirsku borbu za načela čovječnosti.?“* 


Slaveni ipak nisu bili sposobni stvoriti državu zbog pacifističke naravi, ali 
su Hrvati imali avarski utjecaj koji je hrvatstvu, zajedno sa slavenskim utjeca- 
jem, dao najbolje osobine. Avari daju Slavenima ,državnu sadržinu i formu, 
ali baš djelomično čisti slavenski temelji ove države i aktivno sudjelovanje sla- 
venskog življa u njenoj konsolidaciji najbolje tumače brzi, zagonetni i golemi 
uspjeh na Balkanu?.7 Šufflay je zapravo preuzeo teoriju češkoga povjesničara 
Jana Peiskera, koji je smatrao da su Slaveni organizacijski inferiorni te da je 
svaku ,slavensku* državu utemeljio germanski ili altajski vodeći društveni 
sloj. U hrvatskom su slučaju to bili Avari. Ipak, Šufflay opisuje Slavene u po- 
zitivnom svjetlu, zbog čega će ga Stjepan Buć, jedan od osnivača Hrvatske 
nacionalsocijalističke stranke, svrstati u ,,slavomane".? Međutim, turska su 
osvajanja imala veliki udio u rasnom oblikovanju Srba, drži Šufflay. Zbog toga 
su postali rasno i kulturno istočnjački narod, sa svim negativnim karakteri- 
stikama koje za Šufflaya ima istok Europe. Slaveni su za Šufflaya ,sesilna rasa 
koja bez poriva nomadske krvi posvuda poput kitajske [kineske, op. T. K.] 
silnom snagom lijepi uz tlo". S druge strane Vlasi/Cincari, koji se sele uslijed 
osmanske ekspanzije, potpuno su drugačiji. Vlasi koji dolaze i u hrvatske kra- 
jeve ,u žilama svojim nose one staru vagilnu krv i onakav mentalitet, kakav 
im je nametnuo stoljetni intenzivni grčki utjecaj, koji je bio vazda snažan i u 
Turskoj Carevini". Šufflay drži da je kod Srba prevladao taj vlaški element 
nad slavenskom bazom, a shodno tome Srbi su poprimili takav mentalitet. 
Šufflay se poziva na studiju O Cincarima. Prilozi pitanju postanka naše čaršije 
Dušana Popovića te navodi da ,tjelesne osebujnosti Cincara, koji su se vrlo 
rado ženili međusobno, jesu nos i oči. Stevan Sremac kaže za grčku školu, da 
je ondje “svaki đak pola dete, a pola nos". Cincari su imali vrlo karakteristične, 
duboko upale oči, iz kojih se vidi bistrina, razboritost, odlučnost, nadmoć, ali 
i lukavstvo i podmuklost". Usto je osobina Cincara ,nevjerojatna sebičnost, 
grčko-cincarska drobna pamet bez milosrđa i gostoljublja. Osobito se cijene 
kod njih i smatraju za najpametnije lukavi ljudi. Opće im je shvaćanje, da se 


7 ŠUFFLAY, »Esej o Vjekoslavu Klaiću", Hrvatsko pravo, 4. 8. 1928., u: IPS, 81-82. 
7 ŠUFFLAY, ,Hrvati u sredovječnom svjetskom viru“, u: IPS, 327. 

7 BARTULIN, The Racial Idea, 45-47. 

? > ARALICA, Kmet, fiškal, hajduk, 405. 

8% ŠUFFLAY, ,Cincarska krv*, Obzor, 11. 12. 1927., u: IPS, 92-93. 

inovjercu može učiniti svako zlo a da to ne bude grijeh". Šufflay je smatrao 
da je cincarski utjecaj na mentalitet i rasni sastav Srba velik. ,,Mi Hrvati [...] 
temeljito na vlastitoj koži osjećamo da cincarska krv, kako se je kroz stoljeća 
svarila u bizantinsko-turskoj retorti, i te kako još danas živi u Beogradu“, na- 
pisat će Šufflay." Srbi su dakle predstavnici bizantinsko-turske civilizacije, a 
Hrvati su zapadni narod. 


Geografske razlike Hrvata i Srba također su nepomirljive. Za Šufflaya je 
geografija »moćniji faktor kod historičkog stvaranja država, nego i sam pojam 
nacije ili historičkog naroda. Prve rade poput malih laguma na mahove, ove 
druge polagano, ali neodoljivo poput orijaškog parnog valjka*.* Na Balkanu, 
drži Šufflay, postoje tri geografska područja: podunavsko, jadransko i gor- 
sko-kontinentalno. Hrvati uglavnom pripadaju jadranskom i podunavskom 
području. Zbog prvoga su primorska nacija, a zbog potonjega imaju ,,protu- 
balkanski karakter“. S druge strane Srbi su sasvim ,kontinentalna nacija“.** 
Različita geografija utječe i na različit mentalitet stanovništva. Tako seljaš- 
tvo iz nizinskih predjela uz Savu, Dravu i Moravu ima ,drugu dušu i druge 
snove" u usporedbi sa stočarskim stanovništvom planinskih krajeva. Šufflay 
zaključuje da Kraljevina Srba, Hrvata i Slovenaca obuhvaća ,isječke iz sva tri 
područja Balkana, što je jedan od uzroka njezine disfunkcionalnosti. Naime, 
»od triju geopolitičkih područja ne da se obrazovati zdrava, centralistički ure- 
đena država“. 


Možda najvažnija distinkcija jest ona ,kulturna", odnosno civilizacij- 
ska. Hrvati su Antemurale Christianitatis katoličkoga Zapada i graničarski 
narod koji se tijekom povijesti borio s drugim nezapadnim civilizacijama, 
čiji su predstavnici, uz ostale, i Srbi. S kulturnim ,momentom'" povezan je 
i »historički“. Šufflayeva je nacija organska zajednica koja veže mrtve, žive i 
buduće generacije. To nije bio usamljen pogled na naciju u Šufflayevo doba, 
iako se Šufflay konkretno ne poziva na autore koji su formulirali slične ideje. 
Za intelektualce antiprosvjetiteljske provenijencije kasnoga XIX. i prve po- 
lovine XX. stoljeća nacija nije bila zbroj individualnih građana, što je izrav- 
no povezano s napadom na individualizam i davanjem primata zajednici. Za 
ideologa integralnoga nacionalizma Mauricea Barresa pojedinac je nastavljač 
svojih predaka, o njima ovisi te je proizvod sredine, odnosno kulture koja 
ima svoju ,narodnu dušu“. Svaki je pojedinac organski povezan sa ,zemljom 
i mrtvima. Barrčs je, kao i niz već predstavljenih intelektualaca, smatrao da 


ŠI [sto, 94. 

8 [sto,96. 

8 ŠUFFLAY, »Geopolitičke sile, Hrvatsko pravo, 20. 10. 1924., u: IPS, 172. 
84 [sto, 173. 

5 sto,174. 

je racionalizam obilježje onih koji su ,iščupani“ iz korijenja kojem pripadaju, 
onih koji ne pripadaju vjekovnoj zajednici.** Nacija je postala živi organizam, 
a kulturno deterministička stajališta postala su u tom periodu posve uobiča- 
jena.*Z Na Barrčsovo djelo nastavlja se Charles Maurras, osnivač političkoga 
pokreta Action Francaise. Maurrasov pogled na naciju sličan je Barr&sovu, 
ali i Šufflayevu. Reći će da Francuska nije nastala društvenim ugovorom na 
voluntarističkoj osnovi te da ne obuhvaća samo četrdeset milijuna živih, nego 
i milijardu mrtvih. Za Maurrasa nacija nije skup pojedinaca koji glasaju, nego 
je nacija obitelj.** Slične je ideje iznosio i Filip Lukas, za koga se ,narod sastoji 
od prošlih i sadašnjih i budućih naraštaja*.* Kako ističe teoretičar razvoja 
nacija Anthony D. Smith, ,organski nacionalizam drži da se svijet sastoji od 
prirodnih nacija i da je tako od pamtivijeka; nacije su temelj povijesti i glavni 
akteri u povijesnoj drami; da su nacije i njihovi karakteri organizmi koji se 
mogu lako prepoznati prema svojim kulturnim razlikama? Šufflay će izraziti 
ideju sličnu Barrčsovoj i Maurrasovoj: 


»U svakom pojedincu mnemički žive svi njegovi pređi, a u jednoj živoj gene- 
raciji sve generacije mrtvih?! Jugoslavenska ideja ne može biti kinetički živa. 
Nje nema u podsvijesti današnjih južnih Slavena, jer nije nikada živjela u liniji 
predaka sadašnje hrvatske i srpske generacije. Nad ponorom dvaju svjetova, 
iznad sukoba živih milijuna bije se sablasni boj milijarda mrtvih predaka.*! 





** — STERNHELL, The Anti-Enlightenment Tradition, 316-318. Maurice Barrčs (1862. — 1923.), 
francuski književnik i političar, izabran je 1889. u Zastupnički dom kao bulanžist (pristaša gene- 
rala Georgesa Boulangera) zagovarajući u kampanji ,nacionalsocijalizam“ s antisemitskim pa- 
rolama. Za vrijeme Dreyfusove afere (1894. — 1906.), koja je oštro podijelila francusko društvo, 
Barrčs se ističe kao antidrajfusovac. Kao zagovornik organskoga nacionalizma, snažno utječe na 
krajnje desni monarhistički pokret Action Frangaise Charlesa Maurrasa iako sam nije bio monar- 
hist. STERNHELL, ,National Socialism and Antisemitism'. 

* > STERNHELL, The Anti-Enlightenment Tradition, 324. 

8 = Isto, 328-329. Charles Maurras (1868. — 1952.), francuski književnik i političar, suosnivač i 
ideolog francuskoga monarhističkog pokreta Action Francaise, koji je osnovan 1899. godine. Kra- 
jem XIX. i početkom XX. stoljeća antisemit Maurass ističe se kao antidrajfusovac. Njegov se po- 
kret zalagao za ponovnu uspostavu katoličke monarhije, a Maurras je smatrao da katoličanstvo 
treba imati veću ulogu u Francuskoj iako sam nije bio vjernik, nego je, kao i dio antiprosvjetitelj- 
skih mislilaca, smatrao da vjera ima važnu ulogu za uspostavu i održavanje poretka. Ipak, papa 
Pio XI. 1926. osudit će Maurrasa i pokret Action Frangaise. Antimodernist, zagovornik integral- 
noga nacionalizma te oštar kritičar liberalizma i demokracije, Maurras utječe na mnoge fašističke 
pokrete. Po oslobođenju Francuske zbog kolaboracije s vlastima Višijevske Francuske osuđen je 
na doživotni zatvor. Opširno o Maurrasovu životu i stvaralaštvu vidi: NOLTE, Fašizam u svojoj 
epohi, 39-150. 

* ARALICA, Kmet, fiškal, hajduk, 391. 

"SMITH, Nacionalizam i modernizam, 150. Ukrajinski povjesničar Oleksandr Zaitsev kaže da 
integralni nacionalizam kao ,,forma autoritarnoga nacionalizma", za razliku od liberalnoga na- 
cionalizma, ,smatra naciju organskom cjelinom i zahtijeva bezrezervno podređivanje pojedinca 
interesima njegove ili njezine nacije". ZAITSEV, ,Ukrainian Integral Nationalism“, 13. 

* — ŠUFFLAY, ,Hrvati nisu kunići“, Hrvatsko pravo, 20. 9. 1928., u: IPS, 236-237. 

Šufflay drži da državne tvorevine trebaju biti izraz narodne svijesti, a na- 
rodni vođe odraz organske povezanosti sa ,zemljom i mrtvima". Smatrao je 
da su vođe naroda ,predstavnici najdubljeg, uzdužnog i poprečnog sloja ko- 
lektivnih čežnja, eksponenti narodnog sna na javi“? Prava su manifestacija 
narodne duše, a shodno tome i pravi narodni vođe, Nikola Pašić, mađarski 
premijer Istv4n Bethlen, Benito Mussolini i Stjepan Radić.* Za Šufflaya je 
iznimno važno povijesno sjećanje određenoga naroda, a povijesna memorija 
ima nevjerojatnu moć. Šufflay prihvaća odbačenu teoriju organske memorije 
evolucijskoga biologa, lamarkijanca Richarda Semona, koji je smatrao da se 
memorija prenosi s generacije na generaciju.** Ono što je za Mađare kruna sv. 
Stjepana, za Srbe sjećanje na cara Dušana, to je za Hrvate memorija i sjećanje 
na kraljeve Zvonimira i Tomislava. Povezano s antiprosvjetiteljskim razmiš- 
ljanjem, mit, a ne razum, ono je što daje snagu narodu. Mitovi, kako ističe 
Joanna Overing, imaju ulogu pružanja smisla i svrhe određenoj zajednici te 
ulogu u stvaranju kohezije, kao i pri legitimiranju postojećega, tradicionalnoga 
društvenog poretka. Zbog toga je nebitno jesu li oni istiniti ili ne. Kako kaže 
George Schopflin, bitan je sadržaj mita, a ne njegova povijesna točnost. Mitovi 
su dio ,mreže komunikacije“ zajednice i stvaraju koheziju zajednice, odnosno 
»Kozmos iz kaosa". 


Tako otprilike mitove promatra i Šufflay, on više govori o pragmatičnoj 
koristi nekoga mita, koji je istinit ako ljudi u njega vjeruju. Može se reći da 
Šufflay prihvaća tzv. Thomasov teorem, koji glasi: ,ako ljudi definiraju situa- 
ciju kao realnu, ona je realna u svojim posljedicama.“ U skladu s tim, istiniti 
su mitovi o Kraljeviću Marku, Zvonimiru i Tomislavu. Hrvati i Srbi imaju 
potpuno različito povijesno sjećanje, a Jugoslaveni nemaju povijesno sjećanje, 
pa ne mogu imati ni zajedničku državu. Šufflay će ponovno za opravdanje 
svoje ideologije koristiti znanstveni diskurs i pozivati se na znanstvene auto- 
ritete. Navodi da je Sigmund Freud dokazao ,,da se snovi temelje na principu 
podsvjesnog pamćenja i na principu ispunjenja najdubljih, mozgu često posve 
sakrivenih želja“.* Šufflay Freudovu teoriju, koja se odnosi na snove pojedine 
osobe, prenosi na narode, koji imaju zajedničke snove. Pritom se poziva na 
Freudova učenika, psihoanalitičara Otta Ranka, i njegovo djelo Mit o rođenju 
heroja. Kaže da je Rank pokazao da su ,mitos i narodna priča građeni po 
principima individualnih snova, da su mit i epopeja zapravo stoljetan san od- 





2 ŠUFFLAY, ,Sani java*, Pantheon I (1929), br. 5, u: IPS, 231. 

% = ŠUFFLAY, ,Dubine narodne svijesti“, Hrvatska misao (Zagreb), 24. 4. 1924., u: IPS, 68. 
* OTIS, Organic Memory, 28. 

25 OVERING, ,Ihe Role of Myth", 7-8. 

*% — SCHOPFLIN, ,The Functions of Myth, 20. 

?  KUVAČIĆ, ,O dometima jedne istraživačke strategije*, 132. 

%  ŠUFFLAY, ,Sani java*, Pantheon I (1929), br. 5, u: IPS, 291. 

nosnog naroda. Sve, što se duboko usjeklo u kolektivno pamćenje, sve, za čim 
je narodna duša čeznula i čega nije mogla realizirati na javi, to se je izradilo u 
mitu ili ciklu pjesama oko kojeg snenog narodnog heroja*.? Primjer je takva 
narodnoga heroja Kraljević Marko, koji je, prema Šufflayu, neznatna povijesna 
ličnost, ali je stvarnost jer živi u mitovima srpskoga naroda te je izraz srpskih 
nacionalnih težnji!" Zato je Živa“ i snažna ideja o Dušanovu carstvu koja se 
usjekla u svijest srpskoga naroda, pa je samim time i stvarna. Postoji ,histo- 
rijska živa sila Dušanova carstva", reći će Šufflay. Smatrao je da kod Hrvata, 
nasuprot ideji o Dušanovu carstvu, mađarskoj ideji Stjepanove krune i talijan- 
skom starorimskom imperijalizmu, mora postojati ideja Tomislavove države!" 
Prema Šufflayu, postoje tradicija, povijesno iskustvo i zajednički život naroda 
koji uvjetuju ,prirodne" državne formacije. On je konzervativac, zalaže se za 
očuvanje postojećega i evolucionizam jer konzervativci ,retrospekcijom podr- 
žavaju kontinuitet, a time osiguravaju stalan napredak*.'? Jugoslavija je umjet- 
na tvorevina koja od dvije potpuno oprečne povijesti, one hrvatskoga i one 
srpskoga naroda, ideje Dušanova carstva i Tomislavove države, nastoji stvoriti 
umjetnu zajedničku državu, koja nije organska, nego je načinjena. Zato će Šuf- 
flay dva članka usmjerena protiv zapadnih zagovaratelja Jugoslavije nasloviti 
»Nadrikipari: Hrvatski narod nije od sadre!? i ,Hrvati nisu kunići!: Stručan 
odgovor Wickhamu Steedu"?% Različiti je povijesni razvoj uzrokovao ne samo 
različito povijesno značenje nego i pripadnost različitim civilizacijama: 
»Io je čovjek [Robert W. Seton-Watson, op. T. K.|, koji je mnogo skrivio i hr- 
goslavije u inozemstvu. Njemu su hrvatski i srpski narod kunići, s kojima on 
pravi svoje učenjačke eksperimente. Zabio si je u glavu, da se baš na ponoru 
Istoka i Zapada, na granici Europe i Balkana, katoličanstva i pravoslavlja, To- 
mislavove države i Dušanova carstva dade stvoriti ideal od države. I od toga 
on ne popušta. Zaludu se koprcaju kunići. On ih hoće rezati i od dva kunića 
načiniti jedinstveni živi monstrum. I taj čovjek doista ne popušta u svojem 
“znanstvenom? ludilu.?/%* 


Hrvati su tako pripadnici ,velikog Zapada" (Šufflayev izraz) i to su bili 
u cijeloj svojoj povijesti od Zvonimira preko Pavla Šubića do danas. Srbi su 
pak klasičan istočnjački narod, a hrvatski se narod tijekom povijesti borio s 
Istokom kao zapadni ,bedem“. Šufflay će napisati da sve dok ,bude ijedne hr- 





9% ][sto, 291-292. 

19 Isto, 292. 

0% ŠUFELAY, ,Dubine narodne svijesti“, Hrvatska misao, 24. 4. 1924., u: IPS, 69. 
02 ŠUFELAY, Sani java“, Pantheon I (1929), br. 5, u: IPS, 291. 


13 ŠUFELAY, »Nadrikipari, Hrvatsko pravo, 24. 1. 1925., u: IPS, 196-198; ŠUFFLAY, ,Hrvati 
nisu kunići!" Hrvatsko pravo, 20. 9. 1928., u: IPS, 236-238. 


14 ŠUFELAY, »Nadrikipari", Hrvatsko pravo, 24. 1. 1925., u: IPS, 196. 

vatske žare, iz nje će sukljati hrvatska historija, vjera otaca, zapadna kultura. 
Iz nje će sukljati sveta vatra. I o njenom svjetlu vidjet će Europa, da je malom 
narodu, koji je kroz tisuću godina stajao na braniku zapadne civilizacije, poči- 
njena strašna nepravda“. Prema Schopflinovoj taksonomiji, riječ je o mitu o 
»nepravednom tretmanu“, koji je čest kod nacija koje se smatraju ,predziđem 
kršćanstva“. Budući da je nacija ,propatila* u prošlosti za dobro šire zajednice 
(Zapada), sada zaslužuje bolji tretman jer joj je , Zapad" dužan, proizlazi iz ta- 
kvih mitova. Šufflay pridaje Zapadu, čije je temeljno obilježje katoličanstvo, 
samo pozitivne odrednice, što je specifikum Šufflayeva stvaralaštva u odnosu 
na druge međuratne hrvatske intelektualce. Seljački je pokret u dihotomiji 
Zapad — Istok Zapadu pridavao negativne vrijednosti, a slavenskom istoku 
pozitivne." Čak ni istaknuti hrvatski nacionalist Filip Lukas nije tvrdio da su 
Hrvati isključivo zapadni narod, nego da su ,,sinteza i most dvaju svjetova?!" 
Šufflay tvrdi da je na granici između Srba i Hrvata ,puklo na dvoje Rimsko 
Carstvo". Stoga je granica između Hrvata i Srba tisućljetni ,ponor dvaju svje- 
tova*.'* Granica tih dvaju svjetova granica je između Bizanta i Rima, odnosno 
istočne i zapadne civilizacije." Hrvatstvo i ,,srpstvo? potpuna su suprotnost, 
a granica između njih granica je između ,Istoka i Zapada, katoličanstva i pra- 
voslavlja, kulture i barbarstva“. Zato hrvatstvo nije samo patriotizam, nego 
»hrvatska krv" na ovom prostoru predstavlja civilizaciju. ,Hrvatstvo je tu si- 
nonim za sve, što je lijepo i dobro stvorio evropski zapad." Hrvati dakle ima- 
ju povijesnu misiju obrane Zapada." Takvo rezoniranje primjer je onoga što 
Schčopflin naziva mitom o ,izabranosti i civilizirajućoj misiji“. Takvi mitovi 
»legitimiraju pretpostavku o moralnoj i kulturnoj superiornosti naspram svih 
suparnika i rivala te zahtijevaju priznanje jedinstvene moralne vrijednosti?."? 
Šufflay je na svojem suđenju u lipnju/srpnju 1921. definirao rijeku Drinu kao 
granicu koja je spomenuti ,,ponor između dvaju svjetova“. On je otac mita 
o granici na Drini, iako granica podijeljenoga Rimskog Carstva nije bila na 
Drini.“ Na suđenju za povezanost s Hrvatskim komitetom Šufflay je govorio 
o Drini ,na kojoj je puklo silno rimsko carstvo u dva dijela [...] koja je bila 





5  ŠUFELAY, ,Obznana, Hrvatsko pravo, 2. 7. 1925., u: IPS, 182. 

16  SCHOPELIN, ,The Functions of Myth", 30-31. 

"7 ARALICA, Kmet, fiškal, hajduk, 415. 

18 ]sto, 433. 

1 ŠUFELAY, ,Hrvati nisu kunići!?, Hrvatsko pravo, 20. 9. 1928., u: IPS, 236. 

1 [sto, 237. 

1 ]sto. O tome što su ,povijesne misije? Hrvata za različite mislioce i ideologe od sredine XVI. 
do početka ovoga stoljeća vidi: ŽANIĆ, ,Simbolični identitet Hrvatske“, 161-202. 

"2. SCHOPELIN, ,IThe Functions of Myth, 31. 

"5 GOLDSTEIN, ,Granica na Drini - značenje i razvoj mitologema*, 109-110. 

granica duhovna i kulturna?“ Stvaranjem mita o granici na Drini Šufflay 
ispunjava jednu od temeljnih funkcija mita. Scho&pflin smatra da je mit način 
definiranja sebe. Mit pripisuje grupi određene osobine, koje imaju pozitivnu 
konotaciju, te ,proširuje distinktivnost i stvara granicu“. Tako je stvorena 
granica prema Srbima, Jugoslaviji, Balkanu i mrskom Istoku. Katolička je vjera 
jedna od temeljnih značajki hrvatske nacije, i to je bila tijekom čitave povijesti, 
smatrao je Šufflay. Pravaš Milan Šufflay govorio je o Hrvatima kao predziđu 
kršćanstva, što je kontradiktorno s tradicionalnom pravaškom islamofilijom 
i uključivanjem muslimana u hrvatski nacionalni korpus. Upravo je Starčević 
govorio protiv tada diseminiranoga mita o ,predziđu kršćanstva" u kontek- 
stu čega se slavila Sigetska bitka i ,hrvatski Leonida" Nikola Šubić Zrinski. 
Starčević je govorio da su Hrvati narod ,koj je iztoku i zapadu prkosio“, a 
da Zrinski nije Leonida zato što ,Leonida pade, braneć svoju domovinu, a 
taj Zrinski pogibe, braneć nepriatelje svoje domovine!?.'5 Šufflay predstavlja 
odmak od pravaške tradicije, u kojoj religija nije bila čimbenik za određivanje 
nacionalne pripadnosti. Njegovo poimanje nacije, za razliku od Starčevićeva, 
nije liberalno, građansko. Starčevićev , Drugi? i Šufflayev ,Drugi* nisu bili isti. 
»Vjera, sižući preko sloja krvnih veza u najdublju podsvijest svakog pojedin- 
ca, bitni je atribut narodne duše", reći će Šufflay. Kod Hrvata je pak katolička 
vjera ,srasla izvanredno čvrsto s narodnom dušom“.'"'“ Hrvati su čitavu svoju 
povijest bili predziđe Zapada i brana prodoru Istoka. Zato nije slučajno da se 
Zvonimirovo ime ,od svih hrvatskih narodnih kraljeva najjače usjeklo u na- 
rodno pamćenje".!* Šufflay tvrdi da je ,uspomena" na Zvonimira u hrvatskom 
puku bila ,vanredno živa u XIV. stoljeću."? Naime, Zvonimir je bio papin va- 
zal u vrijeme kada su papa i Normani ratovali protiv Bizanta, odnosno protiv 
Istoka.“ Zvonimir je bio eksponent katoličkoga Zapada, čiji je vođa papa, te 
je u Zvonimirovo doba ,izvedena afirmacija zapadnjačke pripadnosti hrvat- 
skoga naroda ostala dominantnom kroz sva poznija vremena"?! Šufflay se tu 
također razlikuje od dijela pravaške tradicije koji ističe ideal potpune hrvatske 
samostalnosti i neovisnosti, pri čemu ne postoji dihotomija Istok — Zapad jer 
je strana sila samo strana sila, bez drugih vrijednosnih konotacija, a Šufflay 





14 sto, 114. Šufflay je bio prvooptuženi, a među petnaest optuženika bio je i Ivo Pilar. Šufflay je 


optužen da je organizirao oslobađanje Aglaje Frank, supruge predsjednika emigrantskoga Hrvat- 
skoga komiteta Ivana Franka. Vidi cijelu optužnicu: HR-HDA-832-ME, kut. 2, ,Optužnica protiv 
Milana Šufflaya i ostalih", 3. 5. 1921. 

15 SCHOPFLIN, The Functions of Myth, 22. 

16 ŽANIĆ, ,Simbolični identitet Hrvatske", 175. 

1 ŠUFFELAY, ,Katolička crkva i Hrvati, Hrvatsko pravo, 10. 8. 1929., u: IPS, 275-276. 

18 [sto, 276. 

1 ŠUFELAY, ,Južna Italija i istočni Jadran u davnini“, Hrvatsko pravo, 7. 9. 1929., u: IPS, 274. 
10 ŠUFELAY, ,Katolička crkva i Hrvati, Hrvatsko pravo, 10. 8. 1929., u: IPS, 276-277. 

!21. ŠUFELAY, ,Hrvati u sredovječnom svjetskom viru*, u: IPS, 325. 

očito pravi razliku. Primjerice, pravaš Eugen Kumičić u romanu Kraljica Lepa 
iz 1902. prikazuje Zvonimira kojim manipulira žena Mađarica. Zvonimir je 
»rimski rob" koji je prisegnuo stranoj sili - papi, te ispunjava naredbe svojega 
gospodara, a ne zapovijedi svojega naroda i svoje države. Kumičić piše da je 
Zvonimir ubijen zato što je Hrvatima ,,sveta dužnost braniti svoju otadžbinu, 
a ne da osvajaju tuđe zemlje"? Kulture i civilizacije su dakle na određeni 
način petrificirane kategorije otporne na vrijeme. Novi su hrvatski eksponent 
Zapada, nakon kralja Zvonimira, knezovi Šubići, uz čiju pomoć Anžuvinci 
dolaze na ugarsko prijestolje. Tada, riječima Milana Šuflaya, Hrvatska ,po- 
staje čvor? u srednjovjekovnom sukobu Istoka i Zapada koji predvodi papa.'“ 
Nasuprot Hrvatima, eksponent Istoka su, naravno, Srbi. Tako je papa odobrio 
savez ,tarentinskog prinčipa Filipa", ugarskoga kralja Karla I. Anžuvinca i 
Mladena II. Šubića protiv srpskoga kralja Uroša II. Milutina, koji je ,pravi 
skizmatik i neprijatelj kršćanske vjere.“ U tom je razdoblju cijela istočna 
obala Jadrana bila ,operaciona baza papinstva protiv Istoka?!“ Nakon toga su 
Hrvati, naravno, bili ,na bedemu Zapada protiv turske najezde“ te su za papu 
i katolički svijet bili ,predziđe kršćanstva“, a zemlja je bila ,regnum Croatiae 
Catholicissimum*.'“* Hrvatska nacija ima graničarski karakter, a Hrvati su 
»avant- ili arriere- gardi bijelog Zapada?.""7 Mišljenje Šuflaya i nekih drugih 
intelektualaca o posebnosti Hrvata kao ,granične* nacije koja brani Zapad nije 
specifično. Schopflin to naziva mitom o ,iskupljenju i patnji“. Naciji se pridaju 
iznimne moralne osobine i ističe se patnja koju je podnijela za više ciljeve 
(»za Zapad) tijekom povijesti. Spomenuti autor to objašnjava političkom i 
kulturnom marginalizacijom (periferni položaj) zemalja u srednjoj i (jugo) 
istočnoj Europi koje imaju takve mitove. Te su zemlje bile ,predziđe kršćan- 
stva" i omogućile razvoj ostatku Zapada, ali su one umalo propale, poručuju 
takvi mitovi.'“* Zbog ,graničarske značajke" hrvatskoga nacionalizma on je 
iznimno poželjan jer je u povijesti, a i u Šufflayevo vrijeme, branio Zapad od 
raznih nasrtaja. 

»Kad se ta historijska značajka [graničarski karakter hrvatske nacije, op. T. 


K.] posve jasno uoči, svaki hrvatski inteligenat, pa čak i filozof, znat će posve 
točno da je hrvatski nacionalizam nešto daleko više od nacionalizma bilo ko- 





12 ŽANIĆ, The Curse of King Zvonimir“, 96. 

13 ŠUFFLAY, ,Hrvati u sredovječnom svjetskom viru“, u: IPS, 329. 

14 sto, 330. 

25 ŠUFELAY, ,Katolička crkva i Hrvati, Hrvatsko pravo, 10. 8. 1929., u: IPS, 278. 

126 [sto,277. 

17 ŠUFELAY, »Esej o Vjekoslavu Klaiću“, Hrvatsko pravo, 4. 8. 1928., u: IPS, 84. 

1 SCHOPFLIN, ,The Functions of Myth", 29-30. Ista je misao prisutna i kod dijela španjolskih 
intelektualaca. Vidi razgovor Salvadora de Madariage s Bogdanom Radicom u: RADICA, Agonija 
Europe, 187-193. 

jeg ne-pograničnog naroda, da je viši i čovječanstvu korisniji od integralnog 
jugoslavenstva. Filozof s pravom može držati, da je nacionalna ideja negativna, 
jer raskida čovječanstvo i koči napredak raznih internacionala, pravi tuđine, 
a tuđin i neprijatelj su sinonimi. Ali dok postoji drevni jaz između sredoze- 
mnog Istoka i Zapada i puca još daleko veći, svjetski jaz između Azije i Evrope, 
dok s Balkana kroz 500-godišnju bizantinsko-tursku retortu juri XIV. vijek, 
hrvatski nacionalizam označuje jedan od najsnažnijih bedema zapadne civi- 
lizacije. Dok je ova ugrožena, a danas jeste, hrvatski nacionalizam ne znači 
samo ljubav prema rodnoj grudi i hrvatskim domovima na njoj, on ne znači 
lokalni patriotizam, već lojalnu službu čitavom bijelom Zapadu. I zato je on 


apsolutno pozitivan. 


Usprkos osmanskim osvajanjima, ,ostatak ostataka“ Hrvatske sačuvao je 
»jezgru (nukleus) hrvatske zapadnjačke nacije*.?" Taj dio Hrvatske, koji nikad 
nije prošao ,kroz bizantinsko-tursku državnu retortu", može ,regenerirati? 
ostale hrvatske krajeve, odnosno ,sve dijelove hrvatske plazme*“.'*' Dakle, 
upravo je dio Hrvatske koji nije ,orijentaliziran" i ,kontaminiran? Istokom 
centar koji mora provesti obnovu zato što se radi o čisto zapadnjačkom dijelu 
Hrvatske. Za razliku od nekih hrvatskih nacionalista, Šufflay ne pridaje dinar- 
skoj rasi središnju važnost i ,najbolje? osobine unutar hrvatskoga nacionalno- 
ga korpusa. Štoviše, implicitno se vidi da vrijednosno najbolje osobine daje 
upravo onim Hrvatima na koje je utjecala ,altajska ili turanska natruha“. Ta 
je elita dala ,slavenskoj baštinskoj masi Hrvata zasebnu tvrdokornost i gos- 
podsku rigidnost". Zato ,najtvrđe, neslomljive karaktere još i danas u Hrvata 
stvaraju Zagorje i Lika".'+ 

Kako ističe Keith Jenkins, povijest služi za legitimiranje sadašnjosti i bu- 
dućnosti, odnosno ,na temelju prošlosti nastaju objašnjenja za sadašnje po- 
stojanje i buduće programe*.!** Edward Said reći će da je pozivanje na prošlost 
jedna od ,najčešćih strategija interpretacije sadašnjosti“.'*? Slično tvrdi i Ant- 
hony Smith, koji kaže da je potrebno ,ponovno otkriti? ,vrijednu i distinktiv- 





1 ŠUFELAY, ,Esej o Vjekoslavu Klaiću", Hrvatsko pravo, 4. 8. 1928., u: IPS, 84. U neobjavlje- 
nom članku napisanom na engleskom, vjerojatno 1928., naslovljenom ,Characteristic Marks of 
the Croatian Nation?, Šufflay iznosi istu ideju, ali govori i o liniji koju je stvorila ,bizantinsko-tur- 
ska retorta", a koja dijeli ,istočni od zapadnog mentaliteta", odnosno ,Aziju od Europe" [kurziv 
dodao T. K.]. HR-HDA-832-ME, kut. 2, ,Characteristic Marks of the Croatian Nation“, nije dati- 
rano, str. 2-3. 

13% ŠUFELAY, ,Esej o Vjekoslavu Klaiću", Hrvatsko pravo, 4. 8. 1928., 83. 

BI [sto 


'%  Opromišljanju o ,dinarskoj rasi? u međuratnom razdoblju i u Nezavisnoj Državi Hrvatskoj 
vidi: BARTULIN, The Racial Idea, 50-52, 94-103, 169-181. 


15. ŠUFELAY, ,Esej o Vjekoslavu Klaiću", Hrvatsko pravo, 4. 8. 1928., u: IPS, 80-81. 
154 JENKINS, Promišljanje historije, 36. 
155 SAID, Culture and Imperialism, 3. 

nu prošlost? da bi nacija mogla imati aspiraciju prema ,slavnoj sudbini. !?* 


Šufflay je ,,zlatno doba? hrvatske nacije pronašao u vjekovnom boju Hrvata, 
kao predstavnika Zapada, s Istokom. Mitovi o zlatnom dobu služe kao putokaz 
za politiku u sadašnjosti, a slavna prošlost treba biti preslikana u sadašnjost i 
budućnost. U Šufflayevu su ,zlatnom dobu? Hrvati bili na pravom putu - bili 
su branik Zapada." Povijesni narativ o historijskom okcidentalizmu hrvatske 
nacije služi i za opravdanje i pružanje temelja za politiku koju zastupa Šuf- 
flay — približavanje Hrvata ,Velikom Zapadu“ u predstojećem sukobu Istoka 
i Zapada. 


Geopolitika Milana Šufflaya 


Termin geopolitika skovao je 1899. Rudolf Kjellćn, ali upotreba toga pojma 
nipošto nije jednoznačna? U ovom se radu pod geopolitikom podrazumijeva 
»politički izraz geografskoga determinizma s poimanjem da tlo na kojem živi 
neki narod ima odlučujući utjecaj na oblike njegova društvenog ustrojstva“? 
Slično je geopolitiku definirao i Milan Šufflay. Za njega je geopolitika ,nauka 
o utjecajima, što ih vrši kora zemaljska na državne tvorbe i njihove granice". 
Već je istaknuto da je Šufflay argumentirao da je Jugoslavija neprirodna i ne- 
održiva tvorevina s geografskoga stajališta, a geografski su faktori za njega 
bili bitni pri oblikovanju nacije. Geografsko deterministička gledišta bila su 
raširena u međuratnom razdoblju, a tada su djelovali neki od najpoznatijih 
geopolitičara poput Halforda Mackindera i Karla Haushofera.'“' Geografski 
determinizam podrazumijeva da prošla, sadašnja i buduća društva ovise o, tj. 
determinirana su objektivnim geografskim uvjetima.“? Šufflay se neće pozi- 
vati na te autore, ali se svakako može reći da je promišljao o geopolitici i bio 
prostorni/geografski determinist, a anticipirat će i tezu o ,sukobu civilizacija? 
Samuela P. Huntingtona. 


U jednom će članku kritizirati Radića, koji je hvalio britanski državni 
ustroj, odnosno britansku monarhiju. Šufflay smatra da je upravo geografija 
(činjenica da je Velika Britanija otok) uvjetovala društveni ustroj Velike Bri- 
tanije, koji se ne može drugdje ,preslikati“. Britanska monarhija nije ,pala 
sa Mjeseca", nego su ,trebale stotine godina, da se razvije na jednom od ne- 





€ SMITH, ,Ihe “Golden Age' and National Renewal*, 36. 

17. [sto, 36-59. 

38 AGNEW, Geopolitics, 5. 

1% Geopolitika". 

40 ŠUFELAY, »Geopolitičke sile, Hrvatsko pravo, 20. 10. 1924., u: IPS, 172. 

O geopolitici krajem XIX. stoljeća i u međuraću vidi: HEFFERNAN, ,,Fin de sičcle, fin du 
monde?*, 27-51. O njemačkoj geopolitici vidi: NATTER, ,Geopolitics in Germany", 187-203. 

12 BASSIN, ,,Politics from Nature", 29. 

prijatelja dobro zaštićenom otoku. Ta monarhija stvorena je historijom, a ne 
zaključkom jedne parlamentarne većine ili manjine a la Davidović-Irumbić*", 
napisat će Šuflay. Kritika Radića, koji ne razumije da su institucije organski 
povezane s geografijom, odnosno tlom, povezana je i sa Šufflayevim stajališti- 
ma o naciji. Ako je nacija primordijalna i vječna, logičan je nastavak da ima 
i drevni“ teritorij koji utječe na njezine karakteristike. Spengler je također 
govorio o ,dubokim sponama s tlom" koje ne postoje u kozmopolitskim ve- 
legradovima.'#+? 

Šufflay će u svojoj kritici versajskoga poretka koristiti upravo geopolitičke 
argumente. Smatrao je da pri krojenju novih granica u Versaillesu nisu uzete u 
obzir ,geopolitičke sile“. Zbog toga su nastradale ,velike ekonomske jedinice, 
kojih je harmoničko funkcioniranje sredila kora zemaljska kroz stoljeća". Pri- 
mjerice, zato je srednja Europa u kaosu. Šufflay zaključuje da versajski poredak 
ne uništavaju samo neriješena nacionalna pitanja, ,već u prvom redu geopoli- 
tičke sile*.““ Jedan od utemeljitelja geopolitike, Halford Mackinder, uzimao je u 
obzir i rasne kategorije. Biološko nasljeđe, odnosno rasna pripadnost, za njega je 
važan element geopolitičke stvarnosti. Prema Mackinderu, rase se, dugoročno, 
prilagođavaju na svoje prirodno okruženje. Različita pak prirodna okruženja 
uvjetuju različit mentalitet ljudi. Tako britansko podneblje ,proizvodi“ ljude 
sklone slobodi i civilizaciji, a ruske stepe, misli Mackinder, stvaraju čovjeka koji 
prihvaća despotsku vlast. Ističući inferiornost neeuropskih naroda, Mackinder 
je opravdavao britanski imperijalizam i ,civilizirajuću misiju“'“* Pogotovo je 
velik utjecaj imao jedan od utemeljitelja geopolitike i utemeljitelj političke ge- 
ografije Friedrich Ratzel, čiji su učenici, kao i on, bili geografski deterministi. 
Smatrali su da je okolina glavni čimbenik za razvoj kulture i mentaliteta odre- 
đenoga naroda. Pritom su ratzelijanci, kako ističe Aralica, bili konkurencija do- 
minantnoj rasnoj teoriji. Aralica kaže da je teško povući oštru granicu između 
rasnih teoretičara i ratzelijanaca jer se često te dvije struje preklapaju, što je po 
njegovu mišljenju vidljivo u djelu Jovana Cvijića.“* Šufflay će ponajviše rasprav- 
ljati o dinarskoj rasi, što je povezano i s njegovim znanstvenim interesom za 
Albaniju. Geografija je ono što, primarno, uvjetuje način života i ,osobine*, a 
ne rasna pripadnost, iako su geografija i rasa često izrazito povezane. , Zeta i 
sjeverna Albanija tvore jedan jedini biološki facies; nerazdruživo povezane su 
one jednakom plastikom tla, istom ilirskom krvlju, istim historijskim bolima*, 
napisat će Šufflay." Geografija toga prostora uvjetuje stočarstvo kao temeljnu 


'5 KAPLAN, Osveta geografije, 57-58. 

14. ŠUFELAY, »Geopolitičke sile, Hrvatsko pravo, 20. 10. 1924., u: IPS, 172. 
"5 KEARNS, ,Imperial Geopolitics*, 175-176. 

16 ARALICA, Kmet, fiškal, hajduk, 343. 

47. ŠUFELAY, »Nacijonalne maglice", Obzor LXV (1924), br. 49, u: IPS, 131. 

granu gospodarstva i kao način života. Šufflayevim riječima, ,marvogojstvo" je 
»nametnuto plastikom tla“. Neovisno o etničkom podrijetlu stanovništva, lju- 
di dinarskoga područja imaju istu društvenu strukturu i žive na isti način.'# 
Šufflay kaže da su Samuel Adams i Benjamin Franklin, iako engleskoga etnič- 
kog podrijetla, Amerikanci, a ne Englezi, zato što su ,plod onoga drveta, koje 
je poraslo od engleskog sjemena usađenog na novo tlo".'* Dakle, novo je ,,tlo? 
odredilo i novu nacionalnu pripadnost. 


Samuel P. Huntington objavio je 1993. članak ,Sukob civilizacija“, koji je 
potom proširen i 1996. objavljen kao knjiga Sukob civilizacija i preustroj svjet- 
skog poretka. Huntington je argumentirao da će se budući sukobi i savezništva 
u svijetu stvarati po civilizacijskim linijama. Detektirao je sljedeće civilizacije: 
zapadna, konfucijanska, japanska, islamska, hinduistička, slavensko-pravo- 
slavna, latinskoamerička i možda jedna afrička.!*" Temeljna je Huntingtonova 
teza da ,kultura i kulturni identiteti, koji su u svom najuopćenijem obliku 
civilizacijski identiteti, uobličuju uzorke kohezije, raspada i sukoba u svijetu 
poslije hladnog rata?.!"' Šufflay također međunarodne odnose promatra kroz 
civilizacijsku vizuru. Kao što je istaknuto, povijest Hrvata na neki je način 
predstavio kao civilizacijsku borbu za zapadnu civilizaciju. U vrijeme svojega 
života on ,iščekuje" apokaliptički sukob Istoka i Zapada: 


»Obračun između zapadne, industrijsko-kapitalističke Evrope i sovjetske Ru- 
sije još nije izvršen. Još nije započela prava bitka na život i smrt između bijelog 
intelekta Zapada, kojemu je najodličniji predstavnik anglosaska rasa i intuicije 
Istoka, kojemu je evropska predstraža Rusija. Sve to što je bilo, tek su gigant- 
ske pripreme za odsudan boj između dva svijeta, između Anglo-amerikanca 
i Euroazijata.?!"* 


Taj je sukob ,strahovit? i bit će obilježje cijeloga XX. stoljeća te predstavlja 
borbu za spas zapadne civilizacije, isticao je Šufflay. ,On će jenjati i bujati, ali 
prestati ne će do konačnog sloma. Na kocki je sudbina čitave bijele rase. A ta 
rasa imade danas još, i za nekoliko generacija, strašnu energiju.'* Ipak, Azija 
se diže iz ,tisućljetnog polu sna? i prijetnja je zapadnoj dominaciji.'* Rusija 





145. Isto. 

19 ŠUFELAY, »Building the American Nation", Jutarnji list (Zagreb), 4. 1. 1923., u: IPS, 65. Na 
drugome mjestu opet govori o ,violentnom dinarskom tipu? i objašnjava da je on prisutan kod Ar- 
banasa, južnih Srba i južnih Hrvata. ŠUFFLAY, ,Hrvatska krv i zemlja“, Starohrvatska prosvjeta I 
(1927), u: IPS, 74-75. 

5 HUNTINGTON, Sukob civilizacija. 

151 [sto, 36. 

12 ŠUFELAY, »Svjetske tajne sile“, Hrvatsko pravo, 23. 9. 1924., u: IPS, 166. 

13 ŠUFELAY, ,,Uoči izbora“, Hrvatsko pravo, 6. 2. 1925., u: IPS, 204. 

154. ŠUFELAY, Pacifik i naši pacifiste od Pekinga do Zagreba", Hrvatsko pravo, 3. 1. 1925., u: IPS, 
184. 

(Sovjetski Savez) europska je predstraža“ Istoka. Nju će Šufflay nazvati ,eu- 
roazijskim dvoživcem*. Rusija je duhovno bliža Istoku te se ,stavlja u izravan 
duševan dodir s najvećim ljudskim rezervoarima čitavog svijeta, s Kitajem 
[Kinom, op. T. K1] i Indijom? Euroazijska Rusija, Kina i Indija, drži Šufflay, 
»ugrožavaju smrtno“ Sjedinjene Američke Države i Veliku Britaniju. Pritom je 
Rusija najopasnija“ zato što ,ima bijela sredstva, a žutu dušu. Ona je jedina bi- 
jela velevlast, koja duboko shvaća Aziju i može njom upravljati“. Rusija je dakle 
ovladala zapadnom tehnologijom, ali ima istočnjačku ,,dušu*.'** Zbog istočne 
prijetnje zapadne države popuštaju Njemačkoj (Dawesov plan) da bi ju prido- 
bile na svoju stranu, tj. da se ona ne bi pridružila istočnjačkom bloku.'? Za 
predstojeći civilizacijski sukob ključna su dva područja: Balkan i Tihi ocean. 
Na Balkanu su, kaže Šufflay, upravo Bugarska i Hrvatska ključne točke. Bal- 
kan je, pa tako i Hrvatska, ,poprište gigantske borbe između azijskog Istoka i 
anglo-američkog Zapada, između Rusije i Amerike", pisao je Šufflay. Prema 
njegovu mišljenju, sukob između ,anglo-američkog bloka i euroazijske lige? 
bit će , značajka čitavog 20. stoljeća". U tom kolosalnom sukobu ,predstavnici 
staroga evropskog društvenog poretka“ jesu ,naravni saveznici“, tj. ,klijenti 
velikoga konzervativnog anglo-američkog bloka?“ Šufflay ne dvoji: Hrvati u 
tom ,dizanju korduna proti Sovjetima“ moraju biti, kao i uvijek u povijesti, 
na strani Zapada. Zato će Šufflay kritizirati Stjepana Radića i njegov odlazak 
u Moskvu jer ,hrvatski narod u srcu Europe, iza korduna proti Sovjetima ne 
može i ne smije biti ekspozitura Istoka, ne će li da bude dobrovoljna i suvišna 
žrtva za daleku budućnost. [...] Tihi ocean stvorio je frontu proti Sovjetima. 
On od balkanskog, orientalnog Biograda [Beograda, op. T. K.] stvara sredstvo 
Velikog Zapada. A tisućljetnoj zapadnoj hrvatskoj naciji donosi progone. Sve 
zato, jer je vodstvo HRSS-a prekinulo s historičkim tradicijama i jer naši paci- 
fisti nisu poznavali dinamike Pacifika?!" 





15 ŠUFELAY, »Svjetske tajne sile*, Hrvatsko pravo, 23. 9. 1924., u: IPS, 166. U Manifestu Hrvata 
radikala iz 1925. kaže da je Sovjetski Savez ,zakleti neprijatelj staroga društvenog poretka, za- 
pravo bijela predstraža Azije i žutoga mentaliteta". HR-HDA-832-ME, kut. 2, ,Manifest Hrvata 
radikala“, nije datirano, str. 1. 

16 ŠUFELAY, »Svjetske tajne sile, Hrvatsko pravo, 23. 9. 1924., u: IPS, 167. 

157. ŠUFELAY, ,Umgruppierung'", Hrvatsko pravo, 30. 9. 1924., u: IPS, 170. 

15 ŠUFELAY, ,Svjetske tajne sile", Hrvatsko pravo, 23. 9. 1924., u: IPS, 168. Ipak, Tihi ocean 
najvažnija je točka u sukobu Istoka i Zapada. Prema Šufflayu, ondje je započela strašna borba? o 
kojoj ovisi ,sudbina čovječanstva“. Isto, 163-164. 

1% ŠUFELAY, ,Umgruppierung", Hrvatsko pravo, 30. 9. 1924., u: IPS, 169. Za Šufflaya su do- 
gađaji na drugom kraju svijeta važni za Hrvatsku. On promatra svijet i međunarodne odnose u 
njemu kao strukturiranu cjelinu, što je jedno od obilježja geopolitičkoga razmišljanja. AGNEW, 
Geopolitics, 31-32. 

0 HR-HDA-832-ME, kut. 2, ,Manifest Hrvata radikala“, nije datirano, str. 1. 

1. ŠUFELAY, Pacifik i naši pacifiste od Pekinga do Zagreba", Hrvatsko pravo, 3. 1. 1925., u: IPS, 
184-185. 

Stjepan Radić počinio je dakle smrtni grijeh odlaskom u Moskvu. Zbog 
kratkovidnosti i ignorancije izdao je hrvatsku vjernost Zapadu u vrijeme 
»umgruppierunga“* (pregrupiranja), odnosno konsolidacije zapadnih i istoč- 
nih snaga. Zato je istočnjački Beograd prihvatljiv Zapadu. Pred veljačke izbore 
1925. Šufflay piše da Radićev pokušaj povezivanja sa Sovjetskim Savezom ne 
bi vrijedio i kad bi bio uspješan jer ,dovodi čitavi hrvatski narod u unakr- 
snu vatru čitave Zapadne Europe i Biograda!". To je katastrofalan ishod, a oni 
koji to ne vide ,sastoje se od pilećeg mozga i ogromne torbe žuči“.'“* Koliko 
je ocjena Radićeve stranke plod dubokoga ,promišljanja“, a koliko praktične 
političke borbe, teško je prosuditi. No, uzimajući u obzir prijašnje panegirike 
Radiću kao vođi i praktično djelovanje Šufflaya kao političara u tom razdoblju, 
vjerojatno se radi o drugom. Šufflay je naime, kao član HSP-a, aktivno radio 
na osnivanju Hrvatske narodne radikalne stranke, koja bi ušla u savezništvo 
sa srpskim radikalima i tako zadala ,,smrtni? udarac jugoslavenskom uni- 
tarizmu. U Manifestu Hrvata radikala, napisanom vjerojatno ujesen 1925., 
Šufflay kaže da je Hrvatska republikanska seljačka stranka, u kontekstu apo- 
kaliptičnoga sukoba anglo-američkoga bloka i euroazijanstva, stranka s jakim 
crtama istočnjaštva i euroazijanstva, a Narodna radikalna stranka, kao kon- 
zervativna i monarhistička'*, ,izvrsno pristaje u svjetsku zapadnjačku struju 
anglo-američkog bloka". Kao Radićev magnum crimen kojim je zadao nevolje 
hrvatskome narodu Šufflay spominje odlazak u Moskvu.“ Zbog te istočnjačke 
tendencije kod Radića pravaši bi trebali surađivati sa sebi sličnima kod Srba. 
Šufflay piše da će hrvatski radikali raditi na tome da Hrvati i dalje ostanu 
na braniku zapadne civilizacije, ,a da to uzmognu što uspješnije provoditi 
oni stupaju u najtjesniju vezu s nacionalnim Srbima jednakog mentaliteta?! 
Dvije konzervativne i nacionalističke opcije — pravaši i radikali — trebale su se, 
smatrao je Šufflay, zbog ,interesa bijele rase i interesa Evrope? ujediniti ,proti 


socijalnom radikalizmu i revolucionarstvu*.!** 





12 ŠUFELAY, ,,Nova fronta", Hrvatsko pravo, 10. 1. 1925., u: IPS, 190. 

13 Šufflay navodi da je monarhija ,kategorički imperativ i hrvatskih historičkih tradicija i hr- 
vatske socijalne strukture" budući da su Hrvati seljački narod, a seljački je narod ,monarhističan?. 
HR-HDA-832-ME, kut. 2, , Manifest Hrvata radikala“, nije datirano, str. 1-2. 

i4. HR-HDA-832-MF, kut. 2, ,Manifest Hrvata radikala“, nije datirano; MATKOVIĆ, »šufflaye- 
va akcija za osnivanje Hrvatske narodne radikalne stranke“, 170-171. 

55 HR-HDA-832-MF, kut. 2, ,Manifest Hrvata radikala“, nije datirano, str. 3; MATKOVIĆ, 
»šufflayeva akcija za osnivanje Hrvatske narodne radikalne stranke“, 171. 

'**  HR-HDA-832-ME, kut. 2, , Manifest Hrvata radikala", nije datirano, str. 3. Za beogradsku 
Pravdu Šufflay će objasniti da se jugoslavenska ideja ,pokazala kao dinamit koji razara i srpske i 
hrvatske narodne svetinje“ te će zaključiti da se ,vezuju konzervativne vlade, pa mogu i stranke". 
»Izjava Šuflaja", Pravda (Beograd), 21. 4. 1925., 3. 

Zaključak 


U radu je dokazano da su Šufflayevi ideološki pogledi antimodernistički, odno- 
sno da pripadaju antiprosvjetiteljskoj tradiciji, i uklopljeni su u šira europska intelek- 
tualna kretanja u međuraću. Šufflayev se antimodernizam ogleda u kritici moderne 
civilizacije i njezinih manifestacija. On je vitalist, ,instinkt* stavlja ispred razuma, 
a pesimistični ton kritike sadašnjega stanja blizak je Spengleru, čiju je čuvenu knji- 
gu Propast Zapada Šufflay prikazao. Šufflay kritizira modernu urbanu civilizaciju, 
glorificira selo, a zalaže se za ,novo srednjovjekovlje" u kojem će duhovne vrijed- 
nosti ojačati te imati primat nad materijalnima. Tada će zavladati stari, iskonski? 
organski poredak, u kojem je svaki pojedinac povezan sa zajednicom. Zajednica u 
Šufflayevoj viziji ima primat nad pojedincem, što se reflektira u Šufflayevu pogledu 
na naciju. 

Njegov je nacionalizam organski, integralan, primordijalan, a ne liberalan po- 
put Starčevićeva, iako dolazi iz pravaške tradicije. Šufflayev pogled na naciju, koja 
je kulturno/civilizacijski determinirana te je organska“ zajednica živih, mrtvih i 
budućih generacija sa ,sviješću* i ,dušom" (postoji od iskona), sličan je Barrčsovu, 
Maurrasovu i Lukasovu pogledu. Šufflay gradi hrvatski nacionalni identitet su- 
protstavljen jugoslavenskoj ideji, naglašavajući pritom nepremostive razlike između 
Hrvata i Srba koje, smatrao je, čine jugoslavenstvo i Jugoslaviju neodrživima. On 
marginalizira važnost jezika, a kao faktore ključne za naciju i nacionalni identitet 
ističe geografske, rasne, kulturne i povijesne razloge, odnosno povijesno pamćenje. 
Kao rodonačelnik mita o Drini kao granici između dvaju svjetova — civiliziranoga 
Zapada i barbarskoga Istoka, on konstruira hrvatski nacionalni identitet kao isklju- 
čivo zapadnjački, zbog čega ističe katoličku vjersku pripadnost Hrvata, što je tako- 
đer otklon od pravaške tradicije iako je bio istaknuti član HSP-a u prvoj Jugoslaviji. 
Zbog svih navedenih čimbenika koji tvore naciju i zato što je Jugoslavija mehanička, 
antiorganska tvorevina, ona je neprirodna i štetna za Hrvate, smatrao je Šufflay. 


Šufflay je smatrao da postoje dva esencijalistička homogena bloka (Istok i Za- 
pad), koja se nalaze u stanju vječnoga sukoba. Taj sukob, smatrao je, obilježje je i 
njegova doba, a bit će značajka cijeloga XX. stoljeća. U tom sukobu Hrvatska mora, 
kao što je u povijesti uvijek bila, biti bedem Zapada i brana protiv Istoka, kao što je 
to bio Zvonimir, kao što su to bili Šubići te kao što su Hrvati bili Antemurale Chri- 
stianitatis. Zato kritizira Radićevo koketiranje sa Sovjetima te se čak u jednom peri- 
odu zalaže za osnivanje Hrvatske radikalne stranke, koja bi bila u savezu sa srpskim 
radikalima. Iako nije pisao znanstvene rasprave iz političke geografije i geopolitike, 
Šufflay promišlja o geopolitičkim pitanjima te je za njega ,plastika tla*, odnosno 
geografija, determinirajući čimbenik za društveno ustrojstvo i naciju kao takvu. 

SUMMARY 


Milan Šufflay's Ideological Views 


The paper attempts to explain Milan Šufflay's ideological views in a broa- 
der European context of anti-modernism and counter-Enlightenment tenden- 
cies. Milan Šufflay was a critic of the modern world and its manifestations. His 
views were similar to other counter-Enlightenment thinkers such as Oswald 
Spengler, Henri Bergson, Gustave Le Bon, etc. Šufflay despised individualism 
and rationalism, and admired collectivism and power of the myth. Šufflay 
thought that the answer to problems of the modern world lay in a return to 
medieval values - i.e. spiritual values against material values, which were pre- 
dominant in his time. 


Šufflay's anti-modernist views were closely connected with his nationali- 
sm. He was a proponent of organic nationalism and claimed that a nation is 
a community of the present, former, and future generations. In his works, he 
stressed the importance of historical memory, culture, geography, and race as 
factors in the shaping of the nation. He emphasised the Catholic faith of Croats 
and Occidentalism, which he claimed manifested through the whole of the na- 
tion's history and should therefore be represented in the collective memory of 
Croats. In that sense, Šufflay's views were similar to those of Croatian interwar 
nationalists (e.g. Filip Lukas), and he also constructed Croat national identity 
vis-a-vis Yugoslavism. Because of the great differences between Croats and 
Serbs, Šufflay claimed that Yugoslavia was an artificial and unsustainable state. 


Šufflay's geopolitical insights were also connected with his essentialist vi- 
sion of the two perennial antagonistic camps — East and West. In that sen- 
se, he anticipated Samuel Huntington's idea about the Clash of Civilizations. 
Šufflay thought that sort of apocalyptic clash between the West, led by an 
Anglo-American bloc', and the East, led by China and India with the Soviet 
Union as their “vanguard", was approaching. In that clash, Šufflay argued, the 
Croats must ally themselves with the West, as they had done throughout their 
entire history. 


Key words: Milan Šufflay; anti-modernism; organic nationalism; Croatian 
nationalism; geopolitics 

